ΤΟ ΕΙΛΗΤΑΡΙΟΝ: «ΕΙΜΑΙ ΕΔΩ, ΔΕΝ ΕΦΥΓΑ!... ΚΟΝΤΑ ΣΑΣ, ΕΙΜΑΙ!...»\nΟ Γέροντας Γεράσιμος ο Μικραγιαννανίτης (κατά κόσμον Αναστάσιος–Αθανάσιος Γραίκας· 1905–1991), ο Υμνογράφος της Μεγάλης του Χριστού Εκκλησίας, γεννήθηκε το 1905 στην Δρόβιανη της επαρχίας Δελβίνου, Βορείου Ηπείρου. Είχε εξαιρετική επίδοση στα γράμματα γιατί ήταν ευφυής και είχε καλή μνήμη. Την βασική του μόρφωση την έλαβε στον Πειραιά και την Αθήνα, όπου και γνώρισε και τον Άγιο Νεκτάριο Πενταπόλεως (1846–1920) στην Ριζάρειο Σχολή. Από τον Πειραιά, έφυγε με πλοίο για το Άγιον Όρος το 1923.\nΜετέβη στην Καλύβη του Τιμίου Προδρόμου, στην Σκήτη της Μικράς Αγίας Άννης υπό τον μικρασιάτη γέροντα ιερομόναχο Μελέτιο (Ιωαννίδη). Μετά από μια πενταετία, αναχωρεί ο γέροντάς του έξω για τον κόσμο και μένει μόνος, κατάμονος στην έρημο. Η παρουσία του Θεού, του γίνεται πιο αισθητή τότε. Μόνη παρηγοριά του, η προσευχή και η μελέτη. Μελετούσε συνέχεια, αχόρταγα, προσεκτικά. Ο μακάριος Γέροντας, δίδασκε και με την σιωπή και με τον λόγο του. Την σιωπή, την θεωρούσε «μητέρα σοφωτάτων ἐννοιῶν». Ο δε λόγος του, ήταν πάντα προσεγμένος, ωραίος, διδακτικός και ψυχωφελής. Οι κατά καιρούς φιλοξενούμενοί του, καταγοητεύονταν από την συνομιλία μαζί του.\nΟ μακαριστός λόγιος Μοναχός Μωϋσής ο Αγιορείτης (1952–2014), έγραψε ότι, πολλά χρόνια πριν, θυμόταν να του λέει χαρακτηριστικά ο ταπεινός και σοφός Υμνογράφος:\n«Ο άγιος Γρηγόριος ο Παλαμάς λέγει ότι, το μόνο το οποίο αδυνατεί να πράξει ο Παντοδύναμος Θεός, είναι το να ενωθεί με τον ακάθαρτο άνθρωπο. Σ’ αυτό, αδυνατεί…».\nΕκεί όμως που αναδείχθηκε και έγινε παντού γνωστός είναι η υμνογραφία του. Να, πώς περιγράφει ο ίδιος την αρχή του έργου του, περίπου το 1926:\n«Όταν συνέταξα τον πρώτο κανόνα της Παναγίας, τον είδε ο μακαρίτης ο Γέροντας ο δικός μου· ήξερε λίγα γράμματα.\n“Πολύ ωραίος είναι!”, είπε.\nΤον πήγα και στον Γέροντα Καλλίνικο τον Ησυχαστή, στα Κατουνάκια (1853–1930). Αυτός, ήταν έγκλειστος σαράντα χρόνια, με νοερά προσευχή, με θείο φωτισμό και τον συμβουλευόμουν. Λίγα γράμματα γνώριζε. Αλλά είχε πείρα μεγάλη και Χάρη Θεού.\nΛέει λοιπόν ο Καλλίνικος:\n“Είναι άριστος ο κανών. Αλλά, ένα σου λέω: ταπείνωση, ταπεινοφροσύνη! Πρόσεχε καλά, μη σε πολεμήσει ο διάβολος!”».\nΆλλοτε, είπε τα εξής ο Γέροντας Γεράσιμος:\n«Ό,τι κάνω, το οφείλω στην προσευχή. Πριν από την εργασία, θα κάνω μία ένθερμη προσευχή. Αυτοσχέδια μεν, αλλά θερμότατη. Η οποία, ενεργεί και επενεργεί και φέρνει ό,τι ωραίο αποτέλεσμα φέρνει. Το παν, είναι η προσευχή. Μη στηριζόμαστε στην εξωτερική σοφία…».\nΤο πλούσιο υμνογραφικό του έργο, υπολογίζεται σε περισσότερο από 2000 ιερές ακολουθίες!\nΤο τέλος του (το Σάββατο 7 Δεκεμβρίου 1991), ήρθε όταν ήταν 86 ετών. Ήταν οσιακό, αβαρές, ήρεμο, ήσυχο και μακάριο. Αυτό το τέλος, σε συνδυασμό με τις παράδοξες κατοπινές εμφάνειές του, προδηλώνουν σαφέστατα την αγιότητα του βίου του και την καλή παρρησία που απέκτησε προς τον αγαπημένο του Κύριο. Για όλα αυτά, η παρακάτω κατανυκτική διήγηση, ανήκει ολοκληρωτικά στον καλό και αφοσιωμένο υποτακτικό του, τον ιερομόναχο π.Νεκτάριο:\n«Πολλές φορές του έλεγα: “Γέροντα, αν πάθεις τίποτε, εμείς τι θα κάνουμε;”. “Τι, τα λες αυτά, παιδάκι μου;”, απαντούσε· “Ο Θεός, ‘δύναται ἐκ τῶν λίθων τούτων ἐγεῖραι τέκνα τῷ Ἀβραάμ’ (πρβλ. Ματθ. γ΄ 9· Λουκ. γ΄ 8)”. “Γέροντα, αν βρεις παρρησία, κάνε τίποτε για ’μας!”, του έλεγα. “Παιδάκι μου, τι παρρησία να βρω εγώ ο ταλαίπωρος, ο παλιόγερος! Που δεν έκανα τίποτε όλα μου τα χρόνια; Στην κόλαση, θα πάω. Είμαι για την κόλαση!”. “Τουλάχιστον, Γέροντα, σε παρακαλώ πολύ, να έρχεσαι να μας βλέπεις, να μας παρηγορείς!”. “Αν με αφήνουν, παιδάκι μου, θα έρχομαι. Εγώ θα ζητήσω από τον Χριστό, αν βρω παρρησία, όπου πάω εγώ να πάρω και τα παιδιά μου κοντά, να είμαστε μαζί!”. “Να έρχεσαι, Γέροντα”, του έλεγα, “σε παρακαλώ να έρχεσαι!”.\nΌ,τι αφορά τον θάνατό του, είχε παρακαλέσει την Παναγία να έχει σώο τον νου του μέχρι τέλους και να μη μας κουράσει. Πράγματι, είχε διαύγεια· μέχρι την τελευταία στιγμή μιλούσαμε. Η δε αναπνευστική του κρίση, λόγω της ανεπάρκειας της καρδιάς, ήταν ολιγόωρη που, ούτε κι εμείς καταλάβαμε καλά–καλά ότι κοιμήθηκε. Σαν πουλάκι. Επικαλέσθηκε τελευταία τον Άγιο Νεκτάριο. “Άγιε Νεκτάριε, βοήθει μοι!”, είπε τρεις φορές. Και, μετά από λίγο, εξέπνευσε. Λίγη ώρα μετά τον θάνατό του, το πρόσωπό του πήρε μια άλλη όψη. Νόμιζες ότι κοιμόταν μ’ ένα πρόσωπο γεμάτο ευφροσύνη και χαρά, σαν νά ’βλεπε ένα παραδεισένιο όνειρο. Νόμιζες ότι θ’ ανοίξει τα μάτια του και θα σου μιλήσει. Ήταν πανέμορφος! Δεν μπορούσε κανείς να πιστέψει ότι, αυτός ο άνθρωπος, ήταν νεκρός! Νόμιζες ότι κοιμάται για λίγο. Το πρόσωπό του, χαριτωμένο. Αφ’ ενός είχαμε λύπη, αφ’ ετέρου μας γέμισε χαρά. Πολύ χαρά!\n“Ὕπνος ἀναδέδεικται τῶν πιστευόντων ὁ θάνατος”.\nΤην ώρα του θανάτου του, πολλοί γνωστοί και μη, δέχτηκαν αποκαλύψεις όπου κι αν βρίσκονταν χωρίς να γνωρίζουν τίποτε για τον θάνατο του Γέροντα. Σε άλλους, εμφανίστηκε και τους χαιρέτισε· άλλοι, είδαν μια στήλη πυρός, μάλλον στήλη φωτός από το κελλί του μέχρι τον ουρανό· άλλοι, είδαν διάφορες οπτασίες που μας τις διηγήθηκαν ατομικά. Όντως, άγιος άνθρωπος! Σε αδελφούς της Συνοδείας μας που ήταν πολύ θλιμμένοι από την απουσία του, εμφανίστηκε και τους είπε ότι είναι κοντά και δεν τους άφησε. Συγκεκριμένα: “Είμαι εδώ, δεν έφυγα! Κοντά σας, είμαι!”. Και σε πολλούς κοσμικούς που επικαλέσθηκαν την βοήθειά του, αυτός εμφανίστηκε και τους βοήθησε. Αλλά και άγνωστοι άνθρωποι που τον είδαν στον ύπνο, χωρίς να τον γνωρίζουν, τους βοήθησε σε διάφορες ανάγκες τους, όπως μας διηγήθηκαν οι ίδιοι, χωρίς εμείς καν να τους γνωρίζουμε.\nΚαι όντως. Μετά από λίγες μέρες από την κοίμησή του και, όπως ήμουνα απαρηγόρητος, υπερβολικά λυπημένος, βλέπω στον ύπνο μου να κάνουν οι Πατέρες λιτανεία το λείψανο του μακαριστού Γέροντος και, στο τέλος, να το εναποθέτουν στην μέση αυτού του μεγάλου χώρου που κινούνταν. Πήγα από πάνω του και τον κοιτούσα στο πρόσωπο. Σε λίγα λεπτά, το νεκρό του πρόσωπο άρχισε να ζωντανεύει. Γέμισε ζωή, χαρά, ευφροσύνη. Άνοιξαν τα μάτια του και με κοίταζε κατάματα με μια απερίγραπτη μακαριότητα, σαν να μου έλεγε: “Εδώ, είμαι!”. Και ξαφνικά, το πρόσωπό του έλαμψε σαν τον ήλιο και η λάμψη αυτή μου θάμπωσε τα μάτια αλλά, συγχρόνως, με γέμισε με θεία αγαλλίαση και χαρά. Ξύπνησα γεμάτος χαρά. Παρηγορήθηκα αφάνταστα. Ευχαρίστησα τον Θεό και τον μακαριστό Γέροντα που κράτησε τον λόγο του και με την παρουσία του με γέμισε αμέτρητη χαρά. Κι έτσι, κατάλαβα ότι μας παρακολουθεί και είναι κοντά μας. Άλλοτε πάλι, δύο–τρεις φορές τον είδα στον ύπνο μου να με συμβουλεύει γι’ αρκετή ώρα και, τελευταία, πριν ξυπνήσω, να με χαιρετάει.\nΕκείνο πάλι που με εντυπωσίασε και με κατένυξε μέχρι δακρύων, ήταν, όταν λίγες μέρες μετά την κοίμησή του, θέλησα να πλύνω τα ρούχα του που φορούσε όταν πέθανε, για να τα φυλάξουμε σαν ενθύμιο και σαν κειμήλιο στο κελλί του, καθαρά. Μόλις άνοιξα το δέμα, άρρητη ευωδία γέμισε το δωμάτιο! Ευωδία, σαν να έσπασαν εκατοντάδες φιάλες με άρωμα! Τόσο δυνατή ευωδία, ώστε δυσκολευόμουν ν’ αναπνεύσω! Ήταν θείο σημείο. Συγχρόνως δε, γέμισα από ευφροσύνη κι άρχισα να κλαίω απ’ την χαρά μου. Βγήκα έξω στο μπαλκόνι για να δω μήπως ήταν η ιδέα μου και ξαναμπήκα μέσα. Το δωμάτιο, ήταν γεμάτο ευωδία. Άρρητη, αλλά και υπερβολικά έντονη ευωδία. Και κάθισα εκεί, σαν μεθυσμένος και, το μόνο που έκανα, ήταν να κλαίω ασταμάτητα για την ευλογία αυτή, που ήταν μια μεγάλη πληροφορία από τον Θεό για τον μακαριστό Γέροντα. Αυτό, κράτησε περίπου δέκα λεπτά. Ύστερα, χάθηκε. Βγήκα, ξαναμπήκα, ξαναβγήκα…, τίποτε! Αυτό το έκανα αρκετές φορές. Είχε σταματήσει. Έτρεξα επάνω και, γεμάτος δάκρυα, διηγήθηκα στους πονεμένους Πατέρες το θαύμα του Γέροντα, οι οποίοι, άρχισαν να κλαίνε κι αυτοί και να δοξάζουν τον Θεό.\nΆλλοτε πάλι, τον παρακαλούσα επίμονα γι’ αρκετό διάστημα να με βοηθήσει σε διάφορα θέματα και ήμουν απελπισμένος, διότι δεν έβλεπα από πουθενά φως. Ώσπου, ένα μεσημέρι, τον βλέπω στον ύπνο μου με μια εξαϋλωμένη μορφή. Το πρόσωπό του, ήταν όλο φως· αλλά και γύρω από το κεφάλι του, σαν να είχε ένα λαμπρό νέφος, σε κάποια ακτίνα γύρω–γύρω, κι εγώ ήμουν γονατιστός στα πόδια του, όπου του λέω: “Γέροντά μου, καλέ! Δεν βλέπεις πως κάθε μέρα σε παρακαλώ και σου λέω, ‘Άγιε Γέροντα βοήθει μοι!’ ‘Άγιε Γέροντα βοήθει μοι!’; Δεν με βλέπεις που σου λέω, ‘Έλα να με δεις να με παρηγορήσεις! Να μου πεις δύο λόγια!’; Πού ήσουν Γέροντα;…”. Και, μ’ αυτό το εξαϋλωμένο πρόσωπο, μου απαντά: “Τώρα είμαι εδώ, παιδάκι μου! Είμαι κοντά!”. “Γέροντά μου”, επαναλαμβάνω εγώ, “δεν ακούς που σου λέω, ‘Άγιε Γέροντα βοήθει μοι!’, συνέχεια, ‘Άγιε Γέροντα βοήθει μοι!’…;”. Τότε, γύρισε από την άλλη το πρόσωπό του, σαν δυσαρεστημένος. Απ’ ό,τι κατάλαβα, δεν του άρεσε το “Άγιε Γέροντα” και μου λέει: “Όχι, σε μένα, παιδί μου! Στον Δεσπότη Χριστό!...” (εννοούσε δηλαδή, Αυτόν να παρακαλώ και προς Αυτόν να προσεύχομαι), και μου δείχνει προς τα πάνω τον Ουρανό και χάθηκε. Πήρα απερίγραπτη χαρά, παρηγοριά και ενίσχυση. Κι άρχισα να εφαρμόζω την εντολή του, με αποτέλεσμα να διαλυθούν όλα τα σύννεφα του πειρασμού και να βγω και ωφελημένος, κάνοντας αυτήν την μεταθανάτια υπακοή προς τον μακαριστό Γέροντα Γεράσιμο. Τον θεωρώ ευεργέτη μου…».\n[(1) Μοναχού Θεοκλήτου Διονυσιάτου (1916–2006):\n«Γεράσιμος Μοναχός Μικραγιαννανίτης,\nΥμνογράφος της Μεγάλης του Χριστού Εκκλησίας»,\nκεφ. 21ο και 22ο, σελ. 240, 249, 252–255,\nΠολιτιστική Πρωτεύουσα 1997»·\n(2) Μοναχού Μωϋσέως Αγιορείτου (1952–2014):\nεναρέτων Αγιορειτών 20ου αιώνος»,\nτόμ. γ΄, σελ. 1315–1323,\n«Μυγδονία», Θεσσαλονίκη Σεπτέμβριος 20111.]\nΑναρτήθηκε από πατήρ Δαμιανός στις 6:58 π.μ.


Παπούτσια Αθλητικά Irregular Choice - SportGate.gr\nΠαπούτσια Αθλητικά Irregular Choice\nΕύρος Τιμής: 78€ - 108.75€ 15 παπούτσια\nΑθλητικά Xαμηλά Sneakers Irregular Choice SKYLAR Violet Διαθέσιμο για γυναίκες.\nΑθλητικά Xαμηλά Sneakers Irregular Choice SKYLAR Black Διαθέσιμο για γυναίκες.\nΣανδάλια Irregular Choice SITTING PRETTY ΣΤΕΛΕΧΟΣ: Συνθετικό & ΕΠΕΝΔΥΣΗ: Ύφασμα & ΕΣ. ΣΟΛΑ: Συνθετικό & ΕΞ. ΣΟΛΑ: Συνθετικό\nΑθλητικά Σανδάλια Irregular Choice SITTING PRETTY Silver Διαθέσιμο για γυναίκες.\nΑθλητικά Σανδάλια Irregular Choice SITTING PRETTY Silver Διαθέσιμο για γυναίκες. 36. ....\nΣανδάλια Irregular Choice HIYA SYNTH ΣΤΕΛΕΧΟΣ: Συνθετικό & ΕΠΕΝΔΥΣΗ: Ύφασμα & ΕΣ. ΣΟΛΑ: Συνθετικό & ΕΞ. ΣΟΛΑ: Συνθετικό\nΑθλητικά Σανδάλια Irregular Choice HIYA SYNTH Ροζ Διαθέσιμο για γυναίκες.\nΣανδάλια Irregular Choice HERE COMES THE SUN ΣΤΕΛΕΧΟΣ: Συνθετικό και ύφασμα & ΕΠΕΝΔΥΣΗ: Ύφασμα & ΕΣ. ΣΟΛΑ: Συνθετικό & ΕΞ. ΣΟΛΑ: Συνθετικό\nΑθλητικά Σανδάλια Irregular Choice HERE COMES THE SUN Black Διαθέσιμο για γυναίκες.\nΑθλητικά Σανδάλια Irregular Choice HERE COMES THE SUN Yellow Διαθέσιμο για γυναίκες.\nΑθλητικά Xαμηλά Sneakers Irregular Choice TWO SHAKES Black Διαθέσιμο για γυναίκες. 36. ....\nΑθλητικά Xαμηλά Sneakers Irregular Choice JIGSAW Black Διαθέσιμο για γυναίκες.\nΑθλητικά Xαμηλά Sneakers Irregular Choice RAGTIME RUFFLES Άσπρο Διαθέσιμο για γυναίκες. 36. ....\nΑθλητικά Xαμηλά Sneakers Irregular Choice JIGSAW Violet Διαθέσιμο για γυναίκες. 36. ....\nΑθλητικά Xαμηλά Sneakers Irregular Choice RAGTIME RUFFLES Black Διαθέσιμο για γυναίκες. 36. ....\nΣανδάλια Irregular Choice JOLI POLLY\nΑθλητικά Σανδάλια Irregular Choice JOLI POLLY Ροζ Διαθέσιμο για γυναίκες. 36. ....\nΣανδάλια Irregular Choice ARMASTUS\nΑθλητικά Σανδάλια Irregular Choice ARMASTUS Ροζ Διαθέσιμο για γυναίκες.


Ταινία Neverland (2011) online με ελληνικους υποτιτλους Περιπέτεια Greek subtitles\nΠροστέθηκε: 2015-02-11 00:38\nταινία Neverland (2011) online Greek subtitles\nχωρίς καμιά υποχρέωση εγγραφής. Εδώ θα βρείτε ολόκληρητη ταινία Neverland (2011) με υπότιτλουςσε καλή ποιότητα. Κάθε επισκέπτης θα είναι σε θέση να παρακολουθήσει σε απευθείας σύνδεση όλες τις ταινίες με υπότιτλους δωρεάν με καλή εικόνα και ήχο. Σε περίπτωση που η ταινία Περιπέτεια σας κολλάει πατήστε pause (παύση) για 5 με 10 λεπτά το πολύ, ώστε να φορτώσει. Αν συναντήσετε δυσκολία στην προβολή της ταινίας Neverland (2011) με ελληνικούς υπότιτλους, τότε μπορείτε να παρακολουθήσετε το βοηθητικό μας βίντεο που σας εξηγεί βήμα βήμα την διαδικασία προβολής. Υπάρχει αναζήτηση στην ιστοσελίδα μας, όπου μπορείτε να βρείτε την ταινία που επιθυμείτε πληκτρολογώντας το όνομα στην αναζήτηση, για παράδειγμα Neverland (2011) greek sub. Σε περίπτωση μη ευρέσεως της ταινιες που αναζητήσατε υπάρχει η δυνατότητα παραγγελίας στον ιστό μας όπου μπορείτε να παραγγείλετε ταινία και η φόρμα παραγγελίας βρίσκεται στο κεντρικό μενού.Ξεκινήστε λοιπόν να βλέπετε την ταινία Neverland (2011) tenies online τώρα! Απολαύστε βλέποντας τις ταινίες που αγαπάτε στην στην καλύτερη ιστοσελίδα και φυσικά μην ξεχάσετε να προσθέσετε τη διεύθυνση μας στα αγαπημένα σας!\nΤαινία Neverland (2011) online με ελληνικους υποτιτλους\nΕίδος Ταινίας: Σειρές, Περιπέτεια, Φαντασίας\nΜεγαλωμένοι στους δρόμους του Λονδίνου, ο ορφανός Πίτερ και τα φιλαράκια του επιβιώνουν με την ατρόμητη εξυπνάδα τους ως πολυμήχανοι νεαροί πορτοφολάδες. Τώρα, ο μέντοράς τους, Τζίμι Χουκ, τους ανέθεσε να αρπάξουν έναν ανεκτίμητο, και για κάποιους, μαγικό θησαυρό που τους μεταφέρει σε έναν άλλον κόσμο. Η "Χώρα του Ποτέ" είναι ένα βασίλειο με λευκές ζούγκλες και θρυλικά μυστήρια αιώνιας νεότητας, όπου άγνωστοι φίλοι και εχθροί ξεκομμένοι από το χρόνο καλωσορίζουν τους νέους ταξιδευτές με ενθουσιασμό, αλλά και τρόμο. Οι ομάδες αυτές περιλαμβάνουν μια ομάδα πειρατών του 18ου αιώνα της οποίας ηγείται η φιλόδοξη Ελίζαμπεθ Μπόνι, και την Ινδιάνικη φυλή Κρα της οποίας ο αρχηγός προστατεύει, εδώ και πολλά χρόνια, το μυστικό των Πνευμάτων των Δέντρων από την Μπόνι και τη συμμορία της. Η μάχη είναι αναπόφευκτη. Ο αγώνας να σωθεί αυτός ο παράξενος και όμορφος κόσμος κάνει τον Πίτερ και τους ρακένδυτους φίλους του να ξανασκεφτούν αν είναι πιο σημαντικό να γεράσουν κάπου μέσα στο χρόνο, ή να μείνουν εκεί, στη νέα τους πατρίδα που ονομάζεται "Χώρα του Ποτέ"\nΕίδος ταινίας: Σειρές, Περιπέτεια, Φαντασίας | |Σχόλια: 3 | Ποιοτητα ταινιας: HDTV\nταινιa Neverland (2011) online με ελληνικους υποτιτλους greek subs\n3 » Hardcore1\nμονο 2 επεισοδια?γιατι σταματησε καλο ηταν....\n2 » sta8612\nκαλησπερα δεν παιζει\nΜια καινούργια παρουσίαση του Πήτερ Παν. Θαυμάσια και πλούσια σκηνικά. Είναι στο πνεύμα του βιβλίου αλλά λοξοδρομεί σε κάτι περισσότερο εντυπωσιακό σε σύλληψη και σε εφέ. Βοηθά και η τεχνολογία καθώς και οι αλλαγές στο σενάριο έτσι ώστε να εντυπωσιάζει. Παιδικό αλλά βλέπεται και ευχάριστα από ενήλικες.


Μπορεί να μην είσαι ο άνθρωπός μου αλλά σίγουρα είσαι άνθρωπός μου | Αψυχολόγητα\nΜπορεί να μην είσαι ο άνθρωπός μου αλλά σίγουρα είσαι άνθρωπός μου\n23 Σεπτεμβρίου 2017 , Από: Αρετη-Ειρηνη Κοβανη\nΜπορεί να μην είσαι ο άνθρωπός μου αλλά σίγουρα είσαι άνθρωπός μου.\nΚάθε φορά, κάθε μικρή απόσταση που παίρνω από σένα νομίζω πως θα με βοηθήσει να ξεχάσω και να συνεχίσω την ήρεμη και ανιαρή ζωή μου. Έτσι πρέπει να γίνει. Αυτό θα ναι καλύτερο και για τους δύο. Είπες οτι εμείς οι δύο για να προχωρήσουμε δεν πρέπει να μιλάμε καθόλου και τη στιγμή εκείνη μου φάνηκε εύκολο. Τη στιγμή εκείνη που σε είχα απέναντί μου φυσικά δε θα μπορούσα να καταλάβω πόσο δύσκολο θα μου ήταν το να μη μιλάω μαζί σου, το να συμβαίνουν πράγματα στην καθημερινότητά μου και να μη τα ξέρεις. Νιώθω πως κανένας άλλος πέρα από σένα δε μπορεί να καταλάβει τι εννοώ αυτή τη στιγμή. Εσύ όμως ξέρεις, με καταλαβαίνεις πολλές φορές χωρίς καν να σου μιλήσω.\nΕίμαι ευγνώμων για όλα αυτά που έζησα μαζί σου και τα όμορφα και τα λιγότερο όμορφα. Ένα μόνο παράπονο έχω. Δε μας έδωσες μια ευκαιρία να δούμε αν θα βγει το μαζί. Δεν προσπάθησες καν. Αλλά δεν πειράζει, έχω κρατήσει τα σημαντικά για μένα.\nΠοια είναι αυτά; Ένα βράδυ στην ταράτσα. Είχα πολύ καιρό να σε νιώσω τόσο κοντά μου. Ένα ακόμα βράδυ, εκείνο το τελευταίο στην παιδική χαρά που καθόσουν και έβλεπες πόσο ψηλά πηγαίνω με την κούνια. Χαζό ε; Αυτό το βράδυ που πάλι μου εμπιστεύτηκες τόσο δικά σου θέματα.\nΕίναι τόσο περίεργο να έχεις έναν άνθρωπο τόσο δικό σου. Έναν άνθρωπο που να ξέρει καλύτερα και από σένα τον τρόπο με τον οποίο πράττεις το καθετί και το γιατί. Έναν άνθρωπο που να σε ξέρει καλύτερα από τον καθένα. Έναν άνθρωπο να σε ακούει…σπάνιο ε; Εσύ έλεγες ότι οι περισσότεροι μιλάνε και σπάνια κάποιος ακούει. Σε ευχαριστώ που με άκουγες.\nΣπάνιο επίσης το να ξέρεις πως κάποιος σε εμπιστεύεται και είναι αμοιβαίο. Κάτι που δεν τολμάς να πεις στον ίδιο σου τον εαυτό να έχεις το κουράγιο να το εμπιστευτείς σε κάποιον άλλον.\n«Όταν σε είδα ξανά δε σου’πα γεια γιατί το πρώτο είναι εύκολο, το δεύτερο πονά». Και αυτό το δοκιμάσαμε. Να είμαστε απέναντι και να μην ανταλλάξουμε κουβέντα. Σαν δυο άγνωστοι. Δύο άνθρωποι που δε γνωρίζονται και δε συνέβη ποτέ τίποτα μεταξύ τους. Να σε βλέπω και να σε αγνοώ νομίζοντας πως έτσι θα καταφέρω να ξεχάσω και να προχωρήσω και να σε βοηθήσω να κάνεις και εσύ το ίδιο.\n«Μα μη μου πεις κάποια στιγμή ότι ξύπνησες στραβά και θες να φύγεις τότε τουλάχιστον να σε βλέπω και ας μην σ’έχω ψέμα». Είχα πολύ καιρό να ακούσω αυτό το τραγούδι, αλλά σήμερα δε γινόταν να μη το βάλω να παίζει συνεχόμενα, σήμερα η μέρα είναι ξεχωριστή. Θα ήθελα πολύ να μάθω τι θα κρατήσεις από μένα αν κρατήσεις κάτι. Νομίζω πως επαναλαμβάνομαι, ας είναι δεν πειράζει. Εγώ από σένα θα κρατήσω το χαμόγελο που ποτέ δεν εγκατέλειψες και εκείνη τη θετική πλευρά που έβλεπες να υπάρχει στα πάντα. Όλα έχουν δύο πλευρές και εσύ το ξέρεις καλά αυτό.\nΜην αφήσεις κανέναν να αλλάξει αυτό το χαμόγελο. Είναι δύσκολο πολλές φορές να μιλήσεις για το πως νιώθεις για κάποιον έχοντας τον απέναντί σου. Θέλει πολύ θάρρος και ζητώ συγνώμη που δεν το έκανα με αυτό τον τρόπο. Δεν είχα άλλον πέρα από αυτόν τώρα και ας είσαι τόσο μακριά και ας μη μπορώ να σε δω να γελάς ή να μου πεις κάτι.\nΧαίρομαι που έστω και με αυτό τον τρόπο κατάφερα να έχω έναν άνθρωπο δικό μου. Μπορεί να μην είσαι ο άνθρωπός μου αλλά σίγουρα είσαι άνθρωπός μου. Ευχαριστώ πολύ για όλα.\n«μα κρατούσα ζωντανή τη στιγμή, ήξερα πως άξιζε…»\nΣύνταξη κειμένου: Αρετή- Ειρήνη Κοβάνη


Κλέλια Ρένεση - Μάνου Τσάο: Έρωτας χωρίς σύνορα! | fthis.gr\nΚλέλια Ρένεση - Μάνου Τσάο: Έρωτας χωρίς σύνορα!\nΚυριακή 11 Σεπτεμβρίου 2016, 18:00\n- Τελευταία ενημέρωση: 11/09/2016, 17:22\nΗ Κλέλια Ρένεση και ο Μάνου Τσάο ζουν έναν όμορφο έρωτα που δεν κοιτά τις αποστάσεις. Παρά τα πολλά χιλιόμετρα που τους χωρίζουν έχουν συμπληρώσει έναν χρόνο σχέσεις και γιορτάζουν την επέτειο τους, σύμφωνα με την εφημερίδα «Real news».\nTo ζευγάρι – σύμφωνα πάντα με το δημοσίευμα – δεν σκέφτεται το γάμο, αφού κανείς δεν θα άφηνε την χώρα του, μιας και ο Μάνου Τάσο ζει μόνιμα στην Γαλλία. Έχουν αρκεστεί στα συχνά ταξίδια, Γαλλία – Ιταλία και το αντίστροφο. Μάλιστα , το καλοκαίρι τους έκαναν τις πρώτες τους κοινές διακοπές στα ελληνική νησιά.


Μπάμπης Δερμιτζάκης: Michael Winterbottom, Welcome to Sarajevo\nMichael Winterbottom, Welcome to Sarajevo (1997)\nΈχουμε δει άλλα δυο έργα του Winterbottom, το «In this world» και το «Trishna». Και στα τρία τον βλέπουμε να τοποθετεί την υπόθεση των έργων του σε διαφορετικές χώρες, με την ιστορία περίπου προσχηματική για να αναδείξει το κοινωνικο-πολιτικο-ιστορικό φόντο. Στο «In this world» αφηγείται την ιστορία δυο παιδιών από τη Αφγανιστάν που το σκάνε από ένα στρατόπεδο προσφύγων στο Πακιστάν για τον παράδεισο της Δύσης. Μόνο το ένα τα καταφέρνει. Στο «Trishna» μεταφέρει την ιστορία της Τες του Τόμας Χάρντι στην Ινδία, σε μια σύγχρονη, και πιο ακραία, εκδοχή της γυναικείας καταπίεσης, αυτή της συνειδησιακής αλλοτρίωσης.\nΣτο «Καλωσορίσατε στο Σεράγεβο» ο Winterbottom, μέσω της ιστορίας της Εμίρα, μας παρουσιάζει τη δραματική πολιορκία του Σαράγιεβο κατά τη διάρκεια του γιουγκοσλαβικού εμφύλιου. Πυροβολισμοί, εκρήξεις, πτώματα, αυτό είναι το λάιτ μοτίβ της ταινίας. Και όπως είναι φυσικό, βλέπουμε και αρκετό ντοκιμαντερίστικο υλικό.\nΤα παιδιά είναι πάντα τα μεγάλα θύματα. Εμείς, φίλοι των Σέρβων, περιθάλψαμε τα δικά τους ορφανά. Ένα από αυτά, τον Dalibor, τον γνώρισα και εγώ. Ο δημοσιογράφος Henderson αποφάσισε να σώσει την Εμίρα, ένα εννιάχρονο κοριτσάκι, μουσουλμάνα, που η μητέρα της την είχε παρατήσει σε ένα ορφανοτροφείο που κινδύνευε ανά πάσα στιγμή από τα πυρά. Την πήρε μαζί του στην Αγγλία όπου την υιοθέτησε. Μέσω της πραγματικής ιστορίας της Εμίρα ο Winterbottom μας έδειξε την κόλαση του Σαράγιεβο.\nΕξαιρετική ταινία, η οποία μάλιστα προτάθηκε για Χρυσό Φοίνικα.\nΑναρτήθηκε από Babis Dermitzakis στις Sunday, February 07, 2016


ΠΥΛΗ ΤΟΥ ΑΣΤΕΡΑ ΒΟΥΛΙΑΓΜΕΝΗΣ | Sparch Sakellaridou / Papanikolaou Architects – Slus\nFebruary 27, 2018 March 8, 2018 • tzinasotiropoulou\nΠαρουσιάζουμε στο SLUS μια παλιότερη συνέντευξη (προ δεκαετίας), της Ρένας Σακελλαρίδου και της Μόρφως Παπανικολάου σχετικά με την Πύλη του Αστέρα Βουλιαγμένης, ένα από τα πιο αξιόλογα έργα τους, η οποία απειλείται με κατεδάφιση. Θα μπορέσει άραγε να χαρακτηριστεί μνημείο νεώτερης αρχιτεκτονικής κληρονομιάς ώστε να αποτραπεί η κατεδάφισή της, την οποία έχει εγκρίνει το Υπουργείο Περιβάλλοντος;\nΗ Πύλη του Αστέρα σχεδιάστηκε από τις αρχιτέκτονες Ρένα Σακελλαρίδου και Μόρφω Παπανικολάου (SPARCH Sakellaridou / Papanikolaou Architects), το 2008. Έχει τιμηθεί με High Commendation στο 1ο World Architecture Festival το 2008 στη Βαρκελώνη και με υποψηφιότητα στο Βραβείο Mies Van der Rohe, το σημαντικότερο ευρωπαϊκό βραβείο αρχιτεκτονικής, το 2009. Το 2010 της απενεμήθη από το Ελληνικό Ινστιτούτο Αρχιτεκτονικής Ειδική Μνεία στο πλαίσιο των βραβείων αρχιτεκτονικής, ως ιδιαίτερα αξιόλογο υλοποιημένο έργο.\nΤο έργο αυτό κινδυνεύει να κατεδαφιστεί -μαζί με κάποια ακόμα κτήρια και εγκαταστάσεις του συγκροτήματος του Αστέρα Βουλιαγμένης-(ξενοδοχείο Αφροδίτη, κλαμπ Εννέα Μούσες, βοηθητικές εγκαταστάσεις ξενοδοχείου Αρίων κτλ) λόγω της ανακαίνισης-ανάπλασης του ξενοδοχειακού συγκροτήματος της εταιρείας, και πιο συγκεκριμένα των ξενοδοχείων Αρίων και Ναυσικά. Οι δυο αυτές μονάδες αναμένεται να επαναλειτουργήσουν, υπό τη διαχείριση της αλυσίδας Four Seasons, έως το τέλος του Απριλίου.\nΤο τέλος του Αστέρα Βουλιαγμένης, όπως τον γνωρίζουμε τουλάχιστον, έχει σημάνει από πέρυσι, μετά την συμφωνία πώλησης του από το ΤΑΙΠΕΔ στην αραβοτουρκική κοινοπραξία Jermyn Street Real Estate Fund IV LP. Τα έργα ανακαίνισης και ανάπλασης του ξενοδοχειακού συγκροτήματος του Αστέρα Βουλιαγμένης ανέλαβε η τεχνική εταιρεία «Άκτωρ». Εκτός από το συγκρότημα του Αστέρα, στους επενδυτές παραχωρήθηκε η χερσόνησος Μικρό Καβούρι και η εκμετάλλευση της μαρίνας Βουλιαγμένης και μερικών ακόμα χιλιομέτρων ακτογραμμής…\nΗ συνέντευξη που ακολουθεί δημοσιεύτηκε για πρώτη φορά στο περιοδικό SOUL #issue 28 | Σεπτέμβριος 2008\nτης Τζίνα Σωτηροπούλου\nΗ πύλη του «Αστέρα Βουλιαγμένης», η αναβάθμιση της όψης ενός από τα τρία ξενοδοχεία, του «Ναυσικά», η συμμετοχή τους στο 1ο Διεθνές Αρχιτεκτονικό Φεστιβάλ της Βαρκελώνης και η υποψηφιότητά τους για το βραβείο Κτίριο της Χρονιάς 2008 με έστειλαν στο αρχιτεκτονικό γραφείο της Ρένας Σακελλαρίδου και της Μόρφως Παπανικολάου. Δύο γυναίκες που, ναι μεν ξεκίνησαν την αρχιτεκτονική τους πορεία στη Θεσσαλονίκη, αλλά συνεχίζουν και στην Αθήνα, ζώντας κυριολεκτικά «ανάμεσα» στις πόλεις.\nΤις συνάντησα, το 2008, στο αρχιτεκτονικό τους στούντιο στην Αθήνα, στην οδό Διονυσίου Αιγινήτου, σε ένα χώρο «παραγωγής ιδεών» γεμάτο από μακέτες και σχέδια λίγο πριν την συμμετοχή τους στο 1ο Διεθνές Αρχιτεκτονικό Φεστιβάλ της καταλανικής πρωτεύουσας. «Πώς αισθανθήκαμε; Χαρήκαμε χωρίς να ξέρουμε στ’ αλήθεια περί τίνος πρόκειται… Έχουν διαλέξει δέκα κτίρια από όλον τον κόσμο στην κατηγορία “Holiday”. Στην ίδια κατηγορία μ’ εμάς διαγωνίζεται ο Φόστερ και ο Λεγκορέτα. Αυτό σίγουρα είναι ενδιαφέρον. Άρα από αυτή την άποψη είναι τιμητικό. Εμείς διαλέξαμε αυτό το πρότζεκτ γιατί είναι το πιο πρόσφατο έργο που κατασκευάσαμε και μας εκφράζει πολύ συνθετικά. Στην ουσία στοιχειοθετεί μια μετάβαση στο αρχιτεκτονικό μας ύφος».\nΔεν είναι και λίγο να έχεις επιλεγεί από κριτές του βεληνεκούς της Zaha Hadid, του Sir Peter Cook, του Massimiliano Fuksas, του Richard Meier και αμέτρητων άλλων με επικεφαλής τον Sir Norman Foster. Ο ίδιος ο Foster έχει επιλεγεί να συμμετέχει στο φεστιβάλ με 5-6 κτίρια και η Hadid με άλλα 2-3. Εδώ βέβαια έρχεται και το εύλογο ερώτημα: Μα πώς μπορείς και να είσαι μέλος της κριτικής επιτροπής και να συμμετέχεις στο διαγωνισμό; Ειλικρινά, σηκώνω τα χέρια ψηλά και δε σχολιάζω περαιτέρω.\nΤο σίγουρο είναι πως, από τα 722 συμμετέχοντα πρότζεκτ, επιλέχθηκαν 224 αξιόλογα κτίρια από 43 χώρες. Ο Steven Holl, οι Diller Scofidio + Renfro, οι UNStudio, οι Coop Himmelb(l)au, οι Wilkinson Eyre Architects, οι MVRDV, οι MORPHOSIS, οι Legorreta + Legorreta, οι δικοί μας mobarchitects με 4 κατοικίες και ο Τομπάζης με την εκκλησία στην Πορτογαλία. Η πύλη εισόδου στο Συγκρότημα του «Αστέρα Βουλιαγμένης» και οι επεμβάσεις στο ξενοδοχείο «Ναυσικά» του «Αστέρα», της Ρένας Σακελλαρίδου και της Μόρφως Παπανικολάου, θέτουν σοβαρή υποψηφιότητα για ένα από τα μεγάλα βραβεία του φεστιβάλ στην κατηγορία «Διακοπές» αλλά και για το Κτίριο της Χρονιάς 2008.\n[Η Πύλη του Αστέρα τελικά τιμήθηκε με High Commendation στο 1ο World Architecture Festival το 2008 στη Βαρκελώνη]\n«Πριν από δύο χρόνια (2006) είχαμε κάνει το κυπριακό περίπτερο της Μπιενάλε της Βενετίας και είχαμε δουλέψει με καμπύλες. Αμέσως μετά, Σεπτέμβρη, γυρνώντας στην Ελλάδα μας ζήτησαν να κάνουμε πολύ γρήγορα μία πρόταση για την πύλη, στον “Αστέρα”. Τελείως αυθόρμητα, με δυο χειρονομίες, βγήκε αυτό το θέμα, το οποίο βέβαια μετά εξελίχθηκε, δουλεύτηκε μέσα στο χρόνο… Το ζήτημα ήταν στ’ αλήθεια ο ενδιάμεσος χώρος. Τι αλήθεια κάνεις στο όριο. Η “πύλη” είναι ένα όριο, μία μετάβαση… Η αναβάθμιση της όψης είναι αντίστοιχα μια μετάβαση. Δημιουργείς πάλι ένα χώρο, ανάμεσα στο έξω και το μέσα».\nΘα μπορούσε κάλλιστα να μπει σε διαφημιστική καμπάνια του ΕΟΤ συμβολίζοντας το ελληνικό καλωσόρισμα, την περίφημη «φιλοξενία» μας, την «είσοδο» σε ένα μεσογειακό παράδεισο. Το ολόλευκο έργο της Ρένας Σακελλαρίδου και της Μόρφως Παπανικολάου φέρνει στο νου μια αληθινά μοντέρνα αρχιτεκτονική με τοπικιστικές καταβολές. Η ειλικρίνεια της κατασκευής έρχεται να αγκαλιάσει τη μορφολογική ρευστότητα και ο χώρος μεταμορφώνεται σε ένα αέναο παιχνίδισμα του φωτός. Η πύλη του «Αστέρα» μοιάζει να αναδύεται από το αττικό τοπίο. Λευκή, διαφανής, σχεδόν άυλη. Οι κατακόρυφες περσίδες «παίζουν με το βλέπω, αναγνωρίζω, διακρίνω, επιτρέπω, με το μέσα και το έξω». Η ανθρώπινη κλίμακα έρχεται να δώσει μια αμεσότητα και η πλαστικότητα της μορφής καλεί τον επισκέπτη να εισέλθει στο ξενοδοχειακό συγκρότημα.\n«Το “Ναυσικά” είναι ένα μεγάλο ξενοδοχείο. Βρίσκεται σε μια πλαγιά, είναι ένα εξαώροφο κτίριο που το προσεγγίζεις από το τελευταίο επίπεδο. Στην ουσία δεν είχε όψη, δεν είχε είσοδο. Από έναν χώρο πραγματικά εντυπωσιακό και πολύ μεγάλο, τελικά δεν είχες αίσθηση κλίμακας. Στο δώμα του υπήρχαν δύο όροφοι με ορατές ηλεκτρομηχανολογικές εγκαταστάσεις. Στην αρχή μας ζήτησαν μια πρόταση για να τις κρύψουμε. Πήραμε λοιπόν το μοτίβο της κατακόρυφης περσίδας κάνοντας καμπύλες γραμμές και ντύσαμε τις εγκαταστάσεις. Όλος ο χειρισμός στο “Ναυσικά” έγινε με αυτή τη ρευστή λευκή επιφάνεια και τα κατακόρυφα στοιχεία που έδωσαν την αίσθηση του ύψους. Τελικά συνδέθηκαν αυτά τα δύο πρότζεκτ, χωρίς στην ουσία να το έχουμε σκεφτεί από την αρχή. Μια ρευστότητα πολύ σημαντική. Σαν να σηματοδοτούσε μία επόμενη φάση στην αρχιτεκτονική μας πορεία».\nΗ συνεργασία των δύο αρχιτεκτόνων μετρά χρόνια. Όλα τους τα έργα είναι σχεδιασμένα από κοινού, χωρίς αυτό να σημαίνει ότι είναι ίδιοι άνθρωποι. Υπάρχει απλά μια ονειρεμένη ισορροπία που κάνει την αρχιτεκτονική τους όμορφη και δημιουργική. Η Ρένα Σακελλαρίδου, με σπουδές στο ΑΠΘ, μεταπτυχιακά στον Καναδά και διδακτορικό στην Αγγλία, ήρθε να συναντήσει τη Μόρφω Παπανικολάου, η οποία κουβαλούσε προπτυχιακές και μεταπτυχιακές γνώσεις από το I.U.A.V. της Βενετίας, και μαζί ξεκίνησαν το 1982 την αρχιτεκτονική τους πορεία.\nΠαρόλο που στην Ελλάδα τα δημόσια κτίρια που χτίζονται είναι λίγα, οι δυο αρχιτέκτονες έχουν καταφέρει να αποτραβηχτούν από το ρόλο που θέλει τον έλληνα αρχιτέκτονα να σχεδιάζει κυρίως ιδιωτικές οικίες. Το βάπτισμα του πυρός πήραν το 1983 με το δημαρχείο του Ευόσμου στη Θεσσαλονίκη, ακολούθησε το 7ο Γυμνάσιο Θεσσαλονίκης (1985), το Πολύκεντρο Δενδροπόταμου στη Μενεμένη (1994), η επέκταση της Κεντρικής Βιβλιοθήκης του ΑΠΘ (1995, μαζί με τον Α. Μ. Κωτσιόπουλο) και πολλά άλλα μέχρι τα πιο πρόσφατα και πιο αναγνωρίσιμα έργα τους.\n«Στην ουσία, χωρίς να το καταλάβουμε δουλεύαμε κυρίως με δημόσια κτίρια και αργότερα με σύνθετα κτίρια και μεγάλης κλίμακας έργα. Και με ιδιώτες, η τράπεζα είναι ιδιωτική. Άλλα με διαγωνισμούς, άλλα με αναθέσεις. Ήταν θέμα συγκυρίας, σύμπτωσης. Έχουμε κάνει ελάχιστα σπίτια. Πραγματικά πολύ λίγα σπίτια. Και κάποια σπίτια που κάναμε και ελπίζαμε και ονειρευόμασταν να χτιστούν, δε χτίστηκαν».\nΣημείο τομής στην καριέρα τους υπήρξε το Μέγαρο Καρατζά της Εθνικής Τράπεζας στη συμβολή των οδών Αιόλου και Σοφοκλέους και τα γραφεία της Εθνικής Ασφαλιστικής στη λεωφόρο Συγγρού στην Αθήνα. Δύο κτίρια που συνυπογράφουν με τον διεθνούς φήμης ελβετό αρχιτέκτονα Μάριο Μπότα. «Είχαμε μια γνωριμία χρόνων, συμπάθεια, εκτίμηση. Είπαμε να δουλέψουμε μαζί. Κάναμε το διαγωνισμό μαζί, πήραμε το έργο μαζί. Μετά τρέξαμε εμείς σαν μελετητές του έργου και εκείνος ήταν σύμβουλος. Ήταν μια εξαιρετική συνεργασία. Είμαστε διαφορετικοί άνθρωποι, δύο διαφορετικές γραφές που ήρθαμε κοντά».\nΚαι τα δύο αυτά κτίρια αντιμετωπίζουν το δημόσιο υπαίθριο χώρο με έναν αρκετά πρωτόγνωρο τρόπο για τα ελληνικά δεδομένα. Τον σέβονται και αναζητούν τρόπους ώστε να γίνει προσβάσιμος από όλο και περισσότερους ανθρώπους. Το κτίριο της Εθνικής Τράπεζας λειτουργεί λίγο σαν υπαίθριο μουσείο, ενώ το κτίριο της Εθνικής Ασφαλιστικής διαχέεται στην πόλη, παρόλο που δεν καταφέρνει στην ουσία να γίνει πέρασμα. «Γενικά ο δημόσιος χώρος στην πόλη είναι υποβαθμισμένος. Σαν να μην αντιλαμβανόμαστε ότι η πόλη είναι καταρχήν δημόσιος χώρος. Αυτό είναι ο συνεκτικός ιστός. Αυτό είναι πόλη. Ζωντανεύει ο δημόσιος χώρος από τη ζωντάνια της χρήσης, τη ζωντάνια των ανθρώπων. Η αρχιτεκτονική σχεδόν λείπει από το δημόσιο χώρο. Και η πολιτεία επίσης. Είναι κάτι που απλώς προκύπτει, απλώς υπάρχει. Στο κτίριο της Αιόλου – Σοφοκλέους, το ισόγειο λειτούργησε πραγματικά σαν δημόσιος χώρος. Στην Ασφαλιστική, ενώ η πρόθεση ήταν την πλατεία να τη διασχίζει κόσμος, το γεγονός ότι το κτίριο στεγάζει μία ιδιωτική εταιρία ίσως το αποτρέπει σε ένα βαθμό. Μπορείς να τη διασχίσεις, αλλά δεν είναι δρόμος. Δεν παύει να είναι ιδιωτικός-δημόσιος χώρος, κάτι ενδιάμεσο. Κυρίως συνεισφέρει σαν άνοιγμα μέσα στην πόλη, σαν ροή κίνησης».\nΕρωτευμένες με την αρχιτεκτονική και την πόλη, το βλέπεις στα μάτια τους. Συζητάμε για το ελληνικό αστικό τοπίο, τις πόλεις και τα λιμάνια μας. Εδώ και καιρό τα λιμάνια έχουν μπει στο στόχαστρο ποικίλων αστικών αναπλάσεων στην Ευρώπη, βλέπε Αμβούργο, Μασσαλία, Ρότερνταμ. Τι γίνεται όμως με τη Θεσσαλονίκη και τον Πειραιά; «Δεν πιστεύω ότι εύκολα θα γίνουν πολλά έργα μεγάλης κλίμακας στη Θεσσαλονίκη. Πιστεύω ότι στην Αθήνα θα γίνουν. Παρεμπιπτόντως, τον Οκτώβρη οργανώνουμε ένα workshop με συναδέλφους στο πανεπιστήμιο για το λιμάνι του Βελιγραδίου, με φοιτητές. Πρώτες σκέψεις, πρώτες ιδέες, μιας και σκέφτονται να κάνουν ανάπλαση στο λιμάνι. Δηλαδή, πραγματικά παντού το θέμα λιμάνι είναι κάτι πολύ σημαντικό. Είναι θέμα κλίμακας, θέμα τοπίου, ορίου. Στην Ελλάδα φαίνεται ότι όλα αυτά τα πράγματα είναι ξεχασμένα».\nΣχολιάζουμε τα τεχνητά νησιά, τις ολοκαίνουργιες πόλεις και τα κτίρια που φυτρώνουν κυριολεκτικά από το πουθενά σε περιβάλλοντα χωρίς ιστορία και χωρίς ταυτότητα, τύπου Άμπου Ντάμπι. «Για την πόλη μετράει ο χρόνος. Και δεν μπορείς από τη μια στιγμή στην άλλη να παράγεις χρόνο. Θέλει και άλλα πράγματα. Και όλα αυτά δε γίνονται απλώς με σχέδια. Το ζήτημα της πόλης είναι πιο σύνθετο. Δεν έχω πάει, δεν ξέρω αν μπορείς να περπατήσεις τέτοιες πόλεις. Ίσως να είναι πόλεις που τις διασχίζεις απλώς με το αυτοκίνητο».\nΔυναμικές μορφές, μοντερνιστική διάθεση, καθαρά υλικά, ευαίσθητη προσέγγιση. Η Ρένα Σακελλαρίδου και η Μόρφω Παπανικολάου παίρνουν το φως και το διυλίζουν μέσα στα έργα τους, μεταμορφώνουν την εντύπωση σε ουσία. Η πρόσφατη ανακαίνιση του ξενοδοχείου «Ekies» στη Χαλκιδική, η αποκατάσταση του διατηρητέου βιομηχανικού συγκροτήματος Ανθός στο Ναύπλιο, το ΙΑΣΩ στη Λάρισα (σε συνεργασία με τον Κυριάκο Κυριακίδη), τα βιβλιοπωλεία του Μορφωτικού ιδρύματος της ΕΤΕ σε Αθήνα και Θεσσαλονίκη, τα κτίρια της ΕΤΕ, το επιχειρηματικό και εμπορικό κέντρο «Λιμάνι» στη Θεσσαλονίκη, οι διαγωνισμοί και τα βραβεία, όλα αυτά αφηγούνται μια πολύχρονη ιστορία αρχιτεκτονικής δράσης.\n«Αρχιτεκτονική, για μας, είναι το λογικό και το διαισθητικό μαζί. Και εμείς έχουμε πάντα, από τότε που ξεκινήσαμε, έναν τρόπο να διαβάζουμε την αρχιτεκτονική μέσα από το χώρο. Μεταβάσεις στο χώρο, το πώς το φως γράφει πάνω στα υλικά. Δεν είναι η μορφή το κυρίαρχο, είναι ο χώρος που γεννιέται από το χειρισμό της μορφής. Και για να επανέλθουμε στην πύλη του “Αστέρα”, νομίζω, το ενδιαφέρον στην πύλη είναι αυτό: το ότι γεννιέται ένας σύνθετος χώρος από ένα πάρα πολύ μικρό κτίριο. Ο κλειστός χώρος είναι μόλις 35 τ.μ. Νομίζω, δεν έχουμε ξανακάνει τόσο μικρό κτίριο στη ζωή μας. Και παρ’ όλα αυτά, είναι σύνθετο. Η χωρική αίσθηση είναι σύνθετη. Και στο “Ναυσικά”, εκεί που ήταν ένας χώρος πολύ συμπιεσμένος, ξαφνικά απέκτησε διάσταση, απέκτησε αυτήν την αίσθηση του περικλείω, την αίσθηση του κατακόρυφου με καθαρά αρχιτεκτονικούς χειρισμούς. Ναι, ο χώρος είναι το μυστικό στην αρχιτεκτονική».\nΑστέρας Βουλιαγμένης: Πύλη και αναβάθμιση εισόδου ξενοδοχείου Ναυσικά\nΧρόνος μελέτης | 2007\nΧρόνος αποπεράτωσης | 2008\nΙδιοκτήτης | Astir Palace\nΔιεύθυνση έργου: Απόλλωνος 40, Βουλιαγμένη, Αθήνα, Αττική\nΑρχιτεκτονικό γραφείο | sparch Σακελλαρίδου / Παπανικολάου\nΣυνεργάτες: Ιωάννα Κλωνή, Νίκος Κατσίκης, Γιώργος Αναγνωστέλης, Γιώτα Αδηλενίδου\nPosted in ARCHITECTURE, INTERVIEWSTagged Πύλη του Αστέρα Βουλιαγμένης, ΤΖΙΝΑ ΣΩΤΗΡΟΠΟΥΛΟΥ, SPARCH Sakellaridou / Papanikolaou ArchitectsBookmark the permalink.


Κι όμως κάποτε η Αθήνα είχε ανεμόμυλους! Όταν οι Αθηναίοι άλεθαν σιτάρι με θέα την Ακρόπολη (ΕΙΚΟΝΕΣ) ~ ksypnarellhna\nΕντύπωση προκαλούν οι φωτογραφίες της παλιάς Αθήνας που απεικονίζουν ανεμόμυλους σε κοντινή απόσταση από τους στύλους του Ολυμπίου Διός, στην περιοχή του Μετς. Στην αρχική φωτογραφία που τράβηξε το 1869 ο William James Stillman βλέπουμε τον Μύλο\nτου Αργυρίου και στο βάθος τον Ιερό Βράχο και τους στύλους του Ολυμπίου Διός. Τα χρόνια της Τουρκοκρατίας η περιοχή του Μετς ήταν ακατοίκητη.\nΟ Ιλισός έρεε από τις βορειοδυτικές πλαγιές του Υμηττού και στους λόφους του Αρδηττού υπήρχαν οι ανεμόμυλοι του Γιωργάκη όπου οι Αθηναίοι άλεθαν σιτάρι και παρήγαγαν αλεύρι. Μάλιστα όταν οι Τούρκοι πολιορκούσαν την Ακρόπολη, χρησιμοποιούσαν τους μύλους, τους οποίους φρουρούσαν με πλήθος στρατιωτών.\nΜε το πέρασμα του χρόνου και την εγκατάσταση νέων κατοίκων στην πρωτεύουσα, πολλοί ανεμόμυλοι κατεδαφίστηκαν, καθώς είχαν σταματήσει να λειτουργούν ήδη από το 1880. Ο ανεμόμυλος που βρισκόταν κοντά στη γέφυρα της Αγίας Φωτεινής γκρεμίστηκε αρχές του 20ου αιώνα.\nΜέχρι το 1986 υπήρχε μόνο ένας ανεμόμυλος, ο μύλος Αργυρίου στον λόφο Πετρίτη. Αν κι είχε διατηρηθεί σε καλή κατάσταση, ο ιδιοκτήτης του αποφάσισε να τον κατεδαφίσει και έκτοτε οι ανεμόμυλοι σταμάτησαν να κοσμούν την Αθήνα.\nΗ Μαρία Καραβία στο βιβλίο «Παράπλευρες απώλειες» Παιδικά χρόνια στην Αθήνα της Κατοχής και του Εμφυλίου είχε αναφερθεί στον ανεμόμυλο του Μετς: «Σ' αυτές τις μάχες (σ.σ. τα Δεκεμβριανά) ήταν που έχασε την κορυφή του και ο περίφημος ανεμόμυλος του Μετς, ένα στιβαρό πέτρινο κτίσμα, κατάλοιπο της προβιομηχανικής εποχής, που φωτογραφήθηκε πρώτη φορά από τον Αμερικανό φωτογράφο Τζέημς Στίλμαν το 1865.\n"Αυτό τον μύλο εγώ τον θυμάμαι με ανοιγμένα όλα του τα φτερά" μου είχε πει κάποτε η Μαρίκα Βελουδίου, η πρώτη Ελληνίδα ξεναγός. "Τον βλέπαμε όταν παίζαμε στο Ζάππειο με τον αδελφό μου τον Θάνο και τον εγγονό του Σλήμαν, τον γιο της Ανδρομάχης" - συνωστισμός αιώνων με δύο τρία ονόματα σε μια φράση!».


Της έκανε πρόταση γάμου επί ένα χρόνο χωρίς εκείνη να καταλάβει τίποτα [βίντεο]\nΚάθε μέρα επί ένα χρόνο έκανε πρόταση γάμου στην κοπέλα του κρατώντας έναν ασπροπίνακα και περίμενε μέχρι τα γενέθλιά της για να της αποκαλύψει τι σκάρωνε πίσω από την πλάτη της.\nΠΡΟΤΑΣΗ ΓΑΜΟΥ ένα χρόνο βίντεο Περίεργα\nΑυτόν τον πρωτότυπο τρόπο σκέφτηκε ο Dean Smith, ο οποίος έφτιαξε και ένα βίντεο στο οποίο παρουσίαζε κάθε μία από 365 προτάσεις. «Jennifer, θα με παντρευτείς;», «Θα γίνεις η γυναίκα μου;», «Κάνε με τον πιο ευτυχισμένο άνθρωπο στον κόσμο!», ήταν τα μηνύματα που εναλλάσσονταν κάθε φορά στον ασπροπίνακα, όπως και τα μέρη ή οι περιστάσεις. Έτσι, ο Dean παρουσιαζόταν να κάνει την πρόταση ακόμα και σε περίεργες φάσεις, όπως για παράδειγμα, μέσα στην ντουζιέρα ή ενώ βούρτσιζε τα δόντια του.\nΗ αποκάλυψη έγινε σε ένα ταξίδι στην Aruba στο οποίο συνεργάστηκε ολόκληρη η οικογένεια της νεαρής Αμερικανίδας.\nΗ αδερφή της κρατώντας ένα πλακάτ τής ζήτησε να κατέβει στο λόμπι του ξενοδοχείου, εκεί ο αδερφός της και ένας φίλος τους την οδήγησαν στην παραλία, όπου τελικά ο πατέρας και η μητριά της τής παρέδωσαν μία συσκευή για να δει ένα βίντεο.\n«Μέχρι τώρα θα έχεις καταλάβει ότι η έκπληξη για τα γενέθλιά σου βρίσκεται σε αυτό το βίντεο», λέει αρχικά ο Dean στο βιντεοσκοπημένο μήνυμά του και συνεχίζει εξηγώντας της ότι αυτό που τελικά δεν γνωρίζει είναι ότι προετοίμαζε την έκπληξη αυτή έναν ολόκληρο χρόνο. Το βίντεο συνεχίζει με ένα φιλμ που γύρισε ο Dean ένα χρόνο πριν στο οποίο της αποκαλύπτει ότι αποφάσισε ότι επιθυμεί να περάσει την υπόλοιπη ζωή του μαζί της, αλλά θέλει να βρει έναν ξεχωριστό τρόπο για να της δείξει την αγάπη του και να της αποδείξει ότι την σκέφτεται “κυριολεκτικά κάθε στιγμή κάθε μέρας”. Το βίντεο περνάει σε κάθε μία από τις 365 προτάσεις γάμου μέχρι να φτάσει σε αυτή που της έκανε την προηγούμενη μέρα και καταλήγει με τον Dean να της ζητάει να κοιτάξει πίσω της. Εκεί στέκεται ο ίδιος κρατώντας για μία τελευταία φορά το πλακάτ. Αν και η νεαρή Αμερικανίδα ένιωσε τόσο συγκλονισμένη που χρειάστηκε μία στιγμή για να συνέλθει, είπε το ναι.


Το προσφυγικό «έσωσε» την AfD | Πολιτική | DW | 15.03.2016\nΤο προσφυγικό «έσωσε» την AfD\nΟι εκλογές σε Σαξονία-Άνχαλντ, Βάδη-Βυρτεμβέργη και Ρηνανία-Παλατινάτο άλλαξαν το πολιτικό σκηνικό στα τοπικά κοινοβούλια. Αναμφισβήτητη νικήτρια η Εναλλακτική για την Γερμανία που εκμεταλλεύθηκε στο έπακρο το προσφυγικό\nΤο δεξιό λαϊκιστικό κόμμα Εναλλακτική για την Γερμανία πήρε πολύ υψηλά ποσοστά παραγκωνίζοντας τα μεγάλα παραδοσιακά κόμματα. Οι εξελίξεις αυτές κυριαρχούν στο δημόσιο διάλογο και με αυτή την αφορμή ο πολιτικός επιστήμονας Τόρστεν Φάας παραχώρησε συνέντευξη στην Deutsche Welle. Στην ερώτηση εάν αυτές οι τοπικές εκλογές θεωρούνται πρόκριμα για τις βουλευτικές εκλογές, απαντά:\n«Δεν το πιστεύω. Ήταν εκλογές που έγιναν στη σκιά της προσφυγικής κρίσης, ένα θέμα το οποίο κινητοποιεί πολύ τον κόσμο και κυρίως αυτούς που δεν ξέρουν που να απευθυνθούν πολιτικά. Από αυτή την άποψη είδαμε πολύ διαφορετικά αποτελέσματα. Η Εναλλακτική για τη Γερμανία ήταν στην ουσία η κερδισμένη, στην πραγματικότητα όμως κέρδισαν τα κυβερνητικά κόμματα. Η προσφυγική κρίση οδήγησε σε μια μεγάλη δοκιμασία των ικανοτήτων τους».\nΜεγάλοι χαμένοι και οι Σοσιαλδημοκράτες\nO πολιτικός επιστήμονας Τόρστεν Φάας\nΟ Γερμανός επιστήμονας πιστεύει ότι την Εναλλακτική για την Γερμανία ψήφισαν κυρίως άνθρωποι που θεώρησαν πως τα παραδοσιακά κόμματα δεν είχαν προτάσεις για την αντιμετώπιση της προσφυγικής κρίσης. Επίσης έναν σημαντικό ρόλο έπαιξε το γεγονός ότι η Χριστιανική Ένωση δεν είχε ενιαία θέση στο προσφυγικό. Οι τόνοι των Χριστιανοκοινωνιστών από την Βαυαρία ήταν συχνά πολύ επικριτικοί απέναντι στην καγκελάριο Μέρκελ. Τα πράγματα όμως δεν ήταν καλύτερα για τους Σοσιαλδημοκράτες:\n«Γενικά ήταν ένα πολύ πικρό βράδυ για τη σοσιαλδημοκρατία στη Γερμανία. Στη Βάδη-Βυρτεμβέργη και στη Σαξονία-Άνχαλντ τα αποτελέσματα ήταν χωρίς αμφιβολία καταστροφικά. Η επιτυχία της Μαλού Ντράιερ στη Ρηνανία-Παλατινάτο συνδέεται άμεσα με το πρόσωπό της».\nΤο προσφυγικό αναζωογόνησε την Εναλλακτική για την Γερμανία\nΠρόσφυγες στα σύνορα Αυστρίας και Γερμανίας\nΤα βλέμματα όλων όμως είναι στραμμένα στην Εναλλακτική για τη Γερμανία. Ήταν αναμφισβήτητα η μεγάλη νικήτρια της βραδιάς. Στην ερώτηση πως εκτιμά την εξέλιξή της, ο Τόρστεν Φάας απαντά:\n«Παρά το γεγονός ότι η Εναλλακτική για τη Γερμανία είναι ένα καινούργιο κόμμα, η ιστορία της είναι ταραχώδης. Ο τρόπος ηγεσίας όπως είχε διαμορφωθεί από τον προηγούμενο πρόεδρο, τον Μπερντ Λούκε, έχει εντωμεταξύ εγκαταλειφθεί. Πολλοί σκέφθηκαν ότι το κόμμα θα εξαφανιστεί. Η αναζωογόνηση του οφείλεται πραγματικά στο προσφυγικό. Το κόμμα κατάφερε να μετατρέψει το θέμα σε εκλογική επιτυχία. Η πραγματική δοκιμασία όμως για το κόμμα είναι η κοινοβουλευτική δουλειά. Αν δει κανείς με πόσους βουλευτές το καινούργιο κόμμα μπαίνει στα κοινοβούλια είναι πράγματι ένα θέμα εάν θα τα καταφέρει να επιδείξει και κοινοβουλευτικό έργο».\nΤέλος, ο Γερμανός επιστήμονας επισημαίνει πως η Εναλλακτική για την Γερμανία κατάφερε να συγκεντρώσει πολύ δυσαρεστημένους ψηφοφόρους από τα άλλα κόμματα. Δημιουργήθηκε μια νέα ομάδα ψηφοφόρων με πολύ διαφορετικές απόψεις και θα χρειαστεί πολύ δουλειά στους κοινοβουλευτικούς του εκπροσώπους ώστε να τα καταφέρουν με την κοινοβουλευτική καθημερινότητα.\nΤο προσφυγικό «έσωσε» την AfD (mp3)\nΛέξεις κλειδιά Εναλλακτική για την Γερμανία, Σαξονία Άνχαλντ, Βάδη Βυρτεμβέργη, Ρηνανία Παλατινάτο\nΜόνιμος σύνδεσμος https://p.dw.com/p/1ICvZ


20 Apr 201814.07\nΑυξημένο το ενδιαφέρον στο κουπόνι της Παρασκευής (20/04), αποτελεί την καλύτερη δυνατή... προθέρμανση ενόψει Σαββατοκύριακου. Σε τέσσερα παιχνίδια έχουμε καταλήξει συνολικά, πιο συγκεκριμένα θα μας απασχολήσουν αγώνες από την Μπουντεσλίγκα, τη Β' Γαλλίας και τη Β' Ολλανδίας, ενώ επιλογή προκύπτει και από τον δεύτερο αγώνα των πλέι οφ της Euroleague, ανάμεσα στον Ολυμπιακό και τη Ζαλγκίρις Κάουνας. Πριν περάσουμε στην ανάλυση των προτάσεων, μην ξεχνάτε ότι στο Betarades.gr μπορείτε, μεταξύ άλλων, να ενημερώνεστε για τα αποτελέσματα στοιχήματος μέσω του livescore μας!\nΞεκινάμε από την Μπουντεσλίγκα και την αναμέτρηση Γκλάντμπαχ – Βόλφσμπουργκ. Στο μέσο της βαθμολογίας φιγουράρουν οι γηπεδούχοι, προέρχονται από τη “βαριά” ήττα με 5-1 από την Μπάγερν, ενώ έχουν κερδίσει μόλις σε ένα από τα έξι πιο πρόσφατα ματς τους (1-3-2). Στον αντίποδα, οι “λύκοι” συνεχίζουν την προσπάθεια για να αποφύγουν τα μπαράζ του υποβιβασμού. Το τελευταίο διάστημα έχουν βελτιωθεί, κυρίως στον αμυντικό τομέα, “τρέχουν” αήττητο σερί τριών αγώνων, με μία νίκη και δύο ισοπαλίες, στους οποίους, μάλιστα, έχουν κατορθώσει να διατηρήσουν την εστία τους ανέπαφη. Θεωρούμε ότι η Βόλφσμπουργκ μπορεί να συνεχίζει στο δρόμο των επιτυχιών και να πάρει ένα θετικό αποτέλεσμα. Θα τη στηρίξουμε, επομένως, επιλέγοντας το Χ2.\nΠερνάμε στη Β' Γαλλίας και τον αγώνα Ρεμς – Αζαξιό. Στην κορυφή της κατάταξης φιγουράρουν οι γηπεδούχοι, οι οποίοι πολύ δύσκολα θα χάσουν την απευθείας άνοδο, με την διαφορά τους από την 3η θέση, στην οποία βρίσκεται η σημερινή τους αντίπαλος, να είναι 12 βαθμοί, με πέντε αγωνιστικές να απομένουν για το φινάλε. Οι Κορσικανοί, από την πλευρά τους, είναι το φαβορί για την 3η θέση, που οδηγεί σε μπαράζ, ωστόσο ο στόχος τους είναι η 2η που δίνει απευθείας “εισιτήριο” για το Σαμπιονά, ευρισκόμενοι στο -1 από την Νιμ. Η Αζαξιό είναι σε εξαιρετική κατάσταση, μετρά πέντε διαδοχικές νίκες στις οποίες δέχθηκε μόλις ένα γκολ, από εδώ και πέρα δίνει μόνο “τελικούς” και πιστεύουμε ότι μπορεί να φύγει με αποτέλεσμα από την έδρα της Ρεμς. Το Χ2 έχει αξία και θα μπει στις επιλογές μας.\nΠαίρνει τη νίκη η Βαλβάικ\nΗ τελευταία πρόταση από το ποδοσφαιρικό κουπόνι προκύπτει από τη Β' Ολλανδίας και τον αγώνα Βαλβάικ – Γκόου Αχέντ Ιγκλς. Η αναμέτρηση είναι αδιάφορη βαθμολογικά, ανάμεσα σε δύο ομάδες που είναι ισοδύναμες. Η Βαλβάικ την προηγούμενη αγωνιστική επικράτησε 0-1 εκτός έδρας της Φόλενταμ, ενώ, από την άλλη πλευρά, η Γκόου Αχέντ δείχνει να τα έχει... παρατήσει. Μετρά τέσσερις διαδοχικές ήττες, στις οποίες πέτυχε μόλις ένα τέρματα, ενώ στις δύο πιο πρόσφατες από αυτές δέχθηκε εννέα γκολ συνολικά. Παράλληλα, θα παραταχθεί σήμερα με σημαντικές απουσίες, γεγονός το οποίο, σε συνδυασμό με την κακή κατάσταση των φιλοξενούμενων, μας οδηγεί στην επιλογή του “άσσου”.\nΟλοκληρώνουμε με μπάσκετ και τον αγώνα Ολυμπιακός – Ζαλγκίρις Κάουνας, στον οποίο θα ασχοληθούμε με το σύνολο πόντων του Γιώργου Πρίντεζη. Οι “ερυθρόλευκοι” θα επιδιώξουν να ισοφαρίσουν σήμερα σε 1-1 τη σειρά, αλλά θα έχουν και πάλι σημαντικές απουσίες. Ειδικά στη γραμμή των ψηλών, θα αγωνιστούν ουσιαστικά με δύο μόλις παίκτες, τον Πρίντεζη και τον Μακλίν, αφού έχει τεθεί νοκ άουτ και ο Μιλουντίνοφ. Ο Έλληνας φόργουορντ στο πρώτο ματς έπαιζε με ένεση και ολοκλήρωσε τον αγώνα με 12 πόντους, 10 στην κανονικά διάρκεια και 2 στην παράταση. Στη σημερινή αναμέτρηση θα είναι πιο έτοιμος και με δεδομένη την λειψανδρία του ρόστερ, θα πάρει πολλές προσπάθειες. Καλή επιλογή είναι το Over 12.5 πόντοι του Γιώργου Πρίντεζη.


Πλεονεκτήματα και μειονεκτήματα της ξηράς δόμησης - Γυψοκατασκευές.gr\nHome > Πλεονεκτήματα και μειονεκτήματα της ξηράς δόμησης\nΠλεονεκτήματα και μειονεκτήματα της ξηράς δόμησης\nΙανουάριος 1, 2016 Ιανουάριος 15, 2016 Κωνσταντίνος Πλατής\nΠλεονεκτήματα της ξηράς δόμησης\nΜείωση του κόστους και του χρόνου κατασκευής σε σχέση με το τούβλο, καθώς η φύση των ξηρών συστημάτων καθιστά πιο εύκολη τόσο τη δόμηση,όσο και τη δραστηριότητα των υπόλοιπων συνεργείων.\nΜικρότερο συνολικό βάρος κατασκευής κατά ( 30% περίπου) σε σχέση με το τούβλο.\nΔυνατότητα διαμόρφωσης της τελικής επιφάνειας σε διάφορα σχήματα και εύκολη δυνατότητα αναδιαμόρφωσης ή ακόμα και αποξήλωσης.\nΤο επάγγελμα της εγκατάστασης συστημάτων ξηράς δόμησης είναι στεγασμένο,οπότε ο ιδιοκτήτης απαλλάσσεται από το ΙΚΑ.\nΠροσφέρει ανώτερη αντισεισμική προστασία λόγω του μειωμένου βάρους και της μεγάλη ελαστικότητας των υλικών εφαρμογής.\nΚατά την κατασκευή η φύρα των υλικών είναι πολύ μικρή με αποτέλεσμα να χαρακτηρίζεται ως μια καθαρή εργασία σε σχέση με άλλους τρόπους συμβατικής δόμησης.\nΕξασφάλιση ωφέλιμου χώρου καθώς επιτυγχάνονται με μικρότερο όγκο κατασκευής, οι ίδιες ιδιότητες με αυτές της συμβατικής δόμησης. Π.χ. απαιτείται το μισό πάχος τοίχου για να επιτευχθούν οι ίδιες θερμομονωτικές και ηχομονωτικές ιδιότητες.\nΕύκολη αποκατάσταση οποιασδήποτε ζημιάς που μπορεί να έχει προκλήθει στην οροφή ή την τοιχοποιία καθώς και ηλεκτρολογική και υδραυλική εργασία χωρίς σκαψίματα, μπάζα κ.λπ.\nΗ αλλαγή της διαμόρφωσης των χώρων είναι πιο εύκολη διαδικασία, όταν γίνεται επέμβαση σε τοιχοποιίες ξηράς δόμησης.\nΤα συστήματα αυτά γίνονται εύκολα επισκέψιμα με τοποθέτηση θυρίδων επισκεψιμότητας.\nΕίναι σχεδόν κατασκευαστικός μονόδρομος όταν θέλουμε κυρίως να κρύψουμε στις οροφές και τις τοιχοποιίες σύνθετους ηλεκτρομηχανολογικούς εξοπλισμούς,κανάλια αεραγωγών κτλπ.\nΜειονεκτήματα της ξηράς δόμησης\nΑπαιτείται πλήρως εξειδικευμένο προσωπικό και καλή εργασία για ένα άρτιο αποτέλεσμα,καθώς λόγω των μεγάλων επιφανειών των προκατασκευασμένων στοιχείων μια μικρή κακοτεχνία πολλαπλασιάζει την αισθητική ατέλεια.\nΑπαιτείται η χρήση κατάλληλων υλικών στοκαρίσματος και αρμολόγισης των στοιχείων καθώς οι αρμοί είναι το πιο ευαίσθητο σημείο της κατασκευής της ξηράς δόμησης.\nΤα συνεργεία των ελαιοχρωματιστών θα πρέπει να είναι ιδιαίτερα προσεκτικά κατά την εργασία τους καθώς δεν θα πρέπει να τραυματίσουν, τρίβοντας την επιφάνεια, τις γάζες που χρησιμοποιούνται στα σημεία συναρμογής των προκατασκευασμένων φύλλων (αρμοί).\nΘα πρέπει να είναι γνωστά τα μέγιστα πιθανά φορτία που θα αναρτηθούν στον τοίχο, ώστε να ληφθεί η σχετική μέριμνα ως προς την κατασκευή αλλά και την επιλογή των υλικών.Φυσικά αν σε περίπτωση έχετε παραλήψει τη σχετική μέριμνα αυτή,η επεξεργασία υποδομής γίνετε και μετά.\nΣυστήματα ξηράς δόμησης →


Γιατί μια έγκυος να επιλέξει γιόγκα στην εγκυμοσύνη; - Project Parenting\nΓιατί μια έγκυος να επιλέξει γιόγκα στην εγκυμοσύνη;\nΓιατί μια μέλλουσα μαμά να επιλέξει γιόγκα στην εγκυμοσύνη ή όπως ονομάζεται αλλιώς προγεννητική γιόγκα;\nΟι λόγοι είναι πολλοί για να επιλέξεις γιόγκα στην εγκυμοσύνη και δεν αφορούν μόνο το σωματικό επίπεδο καθώς τα οφέλη επεκτείνονται σε ψυχολογικό και πνευματικό επίπεδο παράλληλα.\nΗ εγκυμοσύνη είναι μια ιδιαίτερη και μοναδική περίοδος στη ζωή κάθε γυναίκας. Και καθεμία έχει τις ίδιες πιθανότητες να αντιμετωπίσει δυσκολίες και προκλήσεις. Καθώς το σώμα αλλάζει, αν και από μόνο του αποτελεί ένα θαύμα, μπορεί να αποτελεί και πηγή ενοχλήσεων αλλά και πόνων.\nΗ προγεννητική γιόγκα στοχεύει στην αντιμετώπιση αυτών των προκλήσεων και προετοιμάζει τις γυναίκες για ένα δυναμικό και ενεργό τοκετό.\nΤο μάθημα συνδυάζει σωματικές ασκήσεις (asanas), τεχνικές αναπνοών (πραναγιάμα), βαθιά χαλάρωση(yoga nidra) αλλά και τεχνικές για έναν ενεργό τοκετό.\nΜέσω των θέσεων που παίρνει το σώμα δυναμώνει, αυξάνεται ο μυϊκός τόνος, οι μύες τεντώνονται ευεργετικά και δημιουργείται χώρος για το έμβρυο που μεγαλώνει μέσα στην μήτρα. Για να μιλήσουμε πιο συγκεκριμένα οι μύες του περινέου, που είναι πολύ σημαντικοί για τον τοκετό απαιτούν συγκεκριμένη εκπαίδευση για να μπορέσουν να στηρίξουν ικανοποιητικά την μήτρα αλλά και τα υπόλοιπα όργανα στην εγκυμοσύνη. Η βαθιά αναπνοή και οι σωματικές ασκήσεις προετοιμάζουν αυτούς τους μύες, ώστε να γίνουν «οι μύες της γέννας» αυξάνοντας την ελαστικότητα τους. Η έγκυος αποκτά σωματογνωσία ώστε να μπορεί να αναγνωρίζει, να απομονώνει και να ενεργοποιεί διαφορετικές μυϊκές ομάδες και μαθαίνει να τις χρησιμοποιεί με τον πιο αποτελεσματικό τρόπο κατά τη διάρκεια του τοκετού, αυτόματα, χωρίς καν να το σκεφτεί. Στόχος είναι μέσω της αναπνοής να ελέγξουμε αυτούς τους μυς και να αυξήσουμε την αποτελεσματικότητα των συσπάσεων της μήτρας ενώ κρατάμε το υπόλοιπο σώμα χαλαρό.\nΜέσω της διαδικασίας της αναπνοής και της εξάσκησης των πρακτικών της γιόγκα μαθαίνουμε να απελευθερώνουμε τους φόβους μας, τις εντάσεις από το σώμα και οτιδήποτε άλλο δεν εξυπηρετεί το σώμα αλλά και το νου.\nΓενικά, η πρακτική της γιόγκα στην εγκυμοσύνη βελτιώνει και διατηρεί την γενική υγεία και ευεξία της εγκύου.\nΟι συγχρονισμένες κινήσεις γίνονται αργά και με διαλογιστικό τρόπο καθώς συνδυάζονται με την επίγνωση στην αναπνοή και βελτιώνουν τη στάση του σώματος, τεντώνουν τους μυς χωρίς να τους τραυματίζουν, προάγουν την υγιή ροή αίματος στους ιστούς και στα όργανα (όπως η μήτρα), μειώνουν την κακή κυκλοφορία αλλά και την νωθρότητα τα οποία δημιουργούν τοξίνες στο σώμα. Παράλληλα, εξισορροπούν το νεύρο-ενδοκρινικό σύστημα, σταθεροποιούν την συναισθηματική μας κατάσταση και μειώνουν το στρες.\nΣυνεπώς το σώμα μακραίνει και δυναμώνει, δίνοντας στην έγκυο τη δυνατότητα της ακινησίας σώματος και μυαλού, βοηθώντας την έτσι να στραφεί προς τα μέσα σε βαθιά περισυλλογή ανακαλύπτοντας τα αρχέγονα ένστικτά της και τις πραγματικές της δυνατότητες. Επιτρέπει στην έγκυο να έρθει σε επαφή με το αγέννητο παιδί της αλλά και να προετοιμαστεί για τον τοκετό μέσα από την τέχνη της χαλάρωσης μαθαίνοντας να εμπιστεύεται την ικανότητα του σώματος της να γεννά.\nΠαρακάτω ακολουθούν μερικές συμβουλές με το τι πρέπει να κάνετε και τι όχι κατά την προγεννητική γιόγκα.\nΤι θα πρέπει να κάνετε :\n-Αναπνεύστε ήρεμα και βαθιά – όχι επιτηδευμένα\n-Αφήστε το σώμα να κινηθεί με την αναπνοή – διαισθητικά\n-Σταματήστε όταν δεν αισθάνεστε καλά- ξεκουραστείτε στο αριστερό σας πλευρό ή με τα πόδια στον τοίχο\n-Μείνετε στο εδώ και τώρα – παρατηρήστε τον εαυτό σας και όχι τους άλλους\n-Μην τεντώνεστε υπερβολικά πέρα από αυτό που μπορείτε – σεβαστείτε τα όρια του σώματος σας\n-Μην κάνετε πολύ κλειστές στροφές του κορμού – προτιμήστε ανοιχτές στροφές περισσότερο από τον θώρακα\n-Μην αναπνέετε πολύ γρήγορα καθώς δημιουργεί στρες\n-Μην κάνετε ανεστραμμένες στάσεις (με το κεφάλι χαμηλότερα από το επίπεδο της καρδιάς) ειδικά αν είναι η πρώτη σας επαφή με την πρακτική της γιόγκα\n-Μην κάνετε κοιλιακούς απλά κρατήστε ενεργοποιημένο το κέντρο σας\n-Μην αφήνετε την θερμοκρασία του σώματος να αυξηθεί πολύ. Σταματήστε εάν νιώθετε ότι χρειάζεστε ένα διάλειμμα\n-Μην φοβάστε να τεντωθείτε. Τεντώστε απαλά το μπροστινό μέρος αλλά και τα πλάγια του κορμού – δημιουργήστε χώρο για το μωρό\nΟραματισμός και εικονοπλασία πως επηρεάζει θετικά τη γονιμότητα και τη σύλληψη\nΔιαβάστε περισσότερα: Οραματισμός και εικονοπλασία πως επηρεάζει θετικά τη γονιμότητα και τη σύλληψη


Ντίλαρντ: «Να φέρουμε τον κόσμο πιο κοντά» | SDNA\n1 Δεκεμβρίου 2015, 19:03\nΤελευταία ανανέωση: 1 Δεκεμβρίου 2015, 19:06\nΓια το ντεμπούτο του κόντρα στη Κηφισιά μίλησε ο Κέβιν Ντίλαρντ, ο οποίος παράλληλα στάθηκε και στο ματς του ερχόμενου Σαββάτου (5/12) κόντρα στον ΠΑΟΚ τονίζοντας οτι η ομάδα του θα τα δώσει όλα για τη νίκη.\nΣτην επίσημη ιστοσελίδα του Απόλλων Πάτρας μίλησε ο Κέβιν Ντίλαρντ για το ντεμπούτο του στο ματς με την Κηφισιά όπου και πέτυχε 28 πόντους, την ερχόμενη αναμέτρηση με τον ΠΑΟΚ και τον κόσμο των «Αχαιών» που δίνει δύναμη στην ομάδα όπως ανέφερε.\nΓια την επικράτηση στην Κηφισιά: «Ήταν μια πολύ καλή εμπειρία για εμένα. Ήθελα να βγάλω ενεργεία στο γήπεδο και να κάνω το καλύτερο για την ομαδα μου. Θέλαμε τη νίκη και την πήραμε. Τόσο εγώ όσο και οι συμπαίκτες μου κάναμε πολυ καλή δουλειά και μας άξιζε το αποτέλεσμα αυτό».\nΓια το ερχόμενο ματς με τον ΠΑΟΚ: «Ξέρουμε τις δυσκολίες που θα αντιμετωπίσουμε κόντρα στον ΠΑΟΚ όμως είμαστε έτοιμοι για να παλέψουμε ένα ακόμα παιχνίδι και να πάρουμε τη νίκη. Μέσα στην έδρα μας δεν έχουμε κερδίσει κανένα παιχνίδι μέχρι στιγμής οπότε έχουμε ένα επιπλέον κίνητρό».\nΓια τους φιλάθλους του Απόλλωνα: «Ανυπομονώ να αγωνιστώ σε γεμάτο γήπεδο. Με ενημέρωσαν οι συμπαίκτες μου και οι άνθρωποι της ομάδας ότι ο κόσμος της Πάτρας αποτελεί τη δύναμη της ομάδας μας και ελπίζω με τα αποτελέσματα μας να τον φέρουμε ακόμα πιο κοντά. Η βοήθεια του στα εντός έδρας παιχνίδια θα είναι πολύ σημαντική».\n«Play against AIDS»\nΤα highlights του Λαύριο – Παναθηναϊκός (vid)


Το αντισυμβατικό μοντέλο με το ακρωτηριασμένο άκρο (φωτο) - Flashnews.gr\nΤο αντισυμβατικό μοντέλο με το ακρωτηριασμένο άκρο (φωτο)\nΜε την πρώτη ματιά, το συγκεκριμένο μοντέλο εσωρούχων δεν φαίνεται να διαθέτει κάτι εξαιρετικά ιδιαίτερο.\nΜελαχρινός, μυώδης και σώμα γεμάτο με τατουάζ, ο Alex Minsky είναι ένας τυπικός όμορφος άντρας. Ή δεν είναι;\nΤο γυμνό σώμα του Minsky δεν είναι ο μόνος λόγος που αρχίζουν να γυρίζουν τα κεφάλια – αυτό που τον κάνει να ξεχωρίσει βρίσκεται στις παρακάτω φωτογραφίες. Ο Alex είναι ένας πρώην πεζοναύτης, δεκανέας που υπηρέτησε στο Αφγανιστάν, όπου ο ίδιος γλίτωσε το θάνατο μετά από έκρηξη βόμβας, τον Ιούνιο του 2009. Ήταν μόλις 20 ετών.\nΠράγματι, ο Minsky κάηκε τόσο άσχημα από τους βομβαρδισμούς που το πόδι του έπρεπε να ακρωτηριαστεί. Επίσης υπέστη σοβαρό τραυματισμό του εγκεφάλου, που τον άφησε σε κώμα για περισσότερο από ένα μήνα.\nΟ Minsky τιμήθηκε με την Purple Heart για τις υπηρεσίες του, αλλά μετά τον τραυματισμό βυθίστηκε στην κατάθλιψη και το αλκοόλ. Η σωτηρία ήρθε από τον με φωτογράφο Tom Cullis, ο οποίος εντόπισε τον Minsky σε ένα γυμναστήριο. Η μία φωτογράφηση ακολούθησε την άλλη και τώρα στα 25, έχει 350.000 followers στα social media και έγινε πηγή έμπνευσης για χιλιάδες που έχουν παρόμοια τραύματα.\nΣάββατο, 23 Αυγούστου 2014, 22:16


Τορόντο Ράπτορς: Παραμένουν φαβορί για Φιλ Τζάκσον - Onsports.gr\nΓιάννης Ασκούνης\t10 Μαίου 2013, 03:55\nNBA / Λιθουανία\t/ Τορόντο Ράπτορς\nΤορόντο Ράπτορς: Παραμένουν φαβορί για Φιλ Τζάκσον\nΠαρά τη σφήνα των Μπρούκλιν Νετς, οι Τορόντο Ράπτορς είναι ακόμα φαβορί για την εξασφάλιση των υπηρεσιών του Φιλ Τζάκσον.\nΓια την ώρα, ο 67χρονος Αμερικανός βοηθά στην εύρεση νέου προπονητή για λογαριασμό των Ντιτρόιτ Πίστονς και εξετάζει κάθε δυνατή προοπτική, πριν επιστρέψει και επίσημα στο NBA. Η περίπτωση συνεργασίας με τους Νετς ουδέποτε πήρε σοβαρές διαστάσεις, καθώς ο Τζάκσον έχει ξεκαθαρίσει πολλάκις πως δεν τον ενδιαφέρει η προοπτική ανάληψης τεχνικής ηγεσίας συλλόγου του «μαγικού» κόσμου, αλλά ο ορισμός στη θέση «απόλυτου» GM, ρόλο που του προσφέρουν οι Ράπτορς και μοιάζει με εκείνον τον Πατ Ράιλι στους Μαϊάμι Χιτ.\nΩστόσο, ο «Zen Master» δεν έχει προχωρήσει ακόμα σε συμφωνία με τους «πτερόσαυρους», αν και εκτιμάται από βορειοαμερικανικές ιστοσελίδες πως απομένουν μονάχα τυπικές λεπτομέρειες. Θυμίζουμε πως πιθανή πρόσληψη του Τζάκσον ισοδυναμεί με αποδέσμευση του τωρινού GM, Μπράιαν Κολάντζελο, και σχεδόν βέβαιη αλλαγή προπονητή σε βάρος του Ντουέιν Κέισι. Μέχρι το τέλος Μαΐου αναμένεται να οριστικοποιηθούν όλα τα παραπάνω.\nΑπαιτούνται αποφάσεις και σε επίπεδο ρόστερ, με τη σημαντικότερη να αφορά τον Αντρέα Μπαρνιάνι. Όπως ο Λίνας Κλέιζα, έτσι και ο Ιταλός φόργουορντ αναμένεται να αποτελέσουν παρελθόν, αλλά πρέπει να ξεκαθαριστεί το διοικητικό τοπίο, πριν αρχίσουν διαπραγματεύσεις για ανταλλαγές ή λύση συμβολαίων. Τέλος, ο Γιόνας Βαλαντσίουνας δήλωσε πως προτίθεται να ενισχύσει τη Λιθουανία στο επερχόμενο Ευρωμπάσκετ, ενώ ξεκαθάρισε επίσης πως θα πάρει μέρος στο Summer League των Ράπτορς, οπότε το καλοκαίρι του θα είναι «γεμάτο».\n21 λεπτά πριν Το… έβγαλε το δεκαχίλιαρο!\n33 λεπτά πριν Γ’ Εθνική: Οι βαθμολογίες των 8 ομίλων\n33 λεπτά πριν «Λυτρωτής» Ντε Γιονγκ για τη Σεβίλλη\nΠΑΟΚ: Η επιστροφή, η υπόκλιση και η υπόσχεση του Βιεϊρίνια (photo)\n38 λεπτά πριν ΠΑΟΚ: Η επιστροφή, η υπόκλιση και η υπόσχεση του Βιεϊρίνια (photo)


Νέα σοκαριστική καταγγελία από ηθοποιό – «Μου είπε "θα μου κάτσεις... για να..."» - Greek Daily\nΝέα σοκαριστική καταγγελία από ηθοποιό – «Μου είπε “θα μου κάτσεις… για να…”»\nΆλλη μια σοκαριστική καταγγελία για σεξουαλική παρενόχληση από γνωστό άτομο του καλλιτεχνικού χώρου είδε το φως της δημοσιότητας.\nΗ γνωστή ηθοποιός που αποκάλυψε το περιστατικό που συνέβη εις βάρος της, υποστηρίζει ότι εξαιτίας του συγκεκριμένου ανθρώπου αποκλείστηκε επί πολλά χρόνια από πολλές δουλεοές.\nΠέρασε δύσκολα αλλά δεν το έβαλε κάτω. Μετά τις απανωτές καταγγελίες αποφάσισε να μιλήσει και εκείνη και να ενώσει τη φωνή της με όλες εκείνες τις γυναίκες που είχαν βρει το θάρρος για να πουν δημόσια τι τους είχε συμβεί.\nΟ λόγος για τη Φιλίτσα Καλογεράκου η οποία σε μία συνέντευξη – ποταμό που παραχώρησε στο περιοδικό «Λοιπόν», μιλάει για εκείνη την εφιαλτική εμπειρία που είχε αλλά και για το πώς σκοπεύει να κινηθεί από εδώ και στο εξής\n– Έχετε αποκαλύψει ότι δεχτήκατε σεξουαλική παρενόχληση και μάλιστα πρόσφατα. Θα μας πείτε λίγο πώς έγιναν τα γεγονότα;\nΉθελα να ανεβάσω ένα έργο στο θέατρο και έκανα πολλά επαγγελματικά ραντεβού. Συναντήθηκα με τον εν λόγω κύριο, για να του δώσω να διαβάσει το έργο και μου είπε απροκάλυπτα και επί λέξει «θα μου κάτσεις, θα ξαναγράψω το έργο για να φαίνεται δικό μου και μετά θα το ανεβάσουμε». Φυσικά του απάντησα όχι και μου είπε «αν δεν… δεν» και του ξαναείπα όχι.\n– Ωστόσο, επιλέξατε να μην αποκαλύψετε το όνομά του…\n– Ο εν λόγω άνθρωπος που σας έκανε αυτή τη χυδαία πρόταση, σας έκανε και κακό στη μετέπειτα πορεία σας. Τελικά του κάνατε μήνυση;\n– Τον έχετε δει ξανά τον συγκεκριμένο άνθρωπο; Προσπάθησε έστω να σας ζητήσει μια συγγνώμη;\nΔεν τον έχω ξαναδεί από τότε και όχι, δεν προσπάθησε ποτέ να ζητήσει συγγνώμη.\n– Θα θέλατε να ακούσετε μια συγγνώμη από εκείνον; Θα λύτρωνε την ψυχή σας;\nΜια συγγνώμη, για μένα προσωπικά, είναι πολύ λίγη. Αυτό που θα με ικανοποιούσε πραγματικά, θα ήταν να μάθαινα ότι πλέον δεν συμπεριφέρεται με αυτόν τον τρόπο και δεν παίζει με το ψωμί κανενός συναδέλφου. Αλλά μια παροιμία λέει «πρώτα φεύγει η ψυχή του ανθρώπου και μετά το χούι”.\n– Πιστεύετε ότι μετά από τις καταγγελίες που έγιναν, θα σταματήσουν αυτά τα περιστατικά;\nΌσο υπάρχουν ηθοποιοί και παραγωγοί που λένε ότι δεν ξέρουν τίποτα, ενώ αποδεδειγμένα ξέρουν, τότε πραγματικά δεν ξέρω αν θα σταματήσουν τέτοιες καταστάσεις.\n– Γιατί πιστεύετε ότι συμβαίνει αυτό; Γιατί κάνουν ότι δεν ξέρουν;\n– Τι έχετε να πείτε σε όλους αυτούς που ρωτάνε «γιατί τώρα» και αμφισβητούν τις καταγγελίες;\nΤο ερώτημα δεν είναι γιατί τώρα τα είπαμε, το ερώτημα είναι γιατί μας ακούτε τώρα. Προσωπικά, τα έλεγα πριν γίνουν οι αποκαλύψεις της κυρίας Μπεκατώρου κι όμως κανένας δεν άκουγε, κανέναν δεν έδινε σημασία, αδιαφορία. Το πολύ-πολύ να γινότανε για μια μέρα θεματάκι στα sites. Κυριαρχούσε το «έτσι είναι αυτός ο χώρος, τι να κάνουμε».\n– Γιατί λοιπόν πιστεύετε ότι τώρα σας ακούσαμε; Πώς σας κάνει να νιώθετε, που έστω και καθυστερημένα, όλο αυτό πήρε τον δρόμο που έπρεπε; Ανακούφιση;\nΔεν ξέρω για ποιο λόγο μας ακούσατε τη συγκεκριμένη χρονική στιγμή. Aς μην ξεχνάμε ότι τα στόματα άρχισαν να ανοίγουν μετά από 1 χρόνο καραντίνας, λόγω κορονοϊού. Ίσως ο ψυχοσωματικός εγκλεισμός να έπαιξε τον ρόλο του για να ειπωθούν κάποια πράγματα, χωρίς τον κίνδυνο του «ταμπού». Αυτό το πρόβλημα δεν είναι μόνο στον χώρο του θεάματος. Δεν έχει να κάνει με το επάγγελμα του εκάστοτε ανθρώπου, έχει να κάνει με τον άνθρωπο καθαυτό. Απλά τώρα ελπίζω…


Τους παίρνουν τα παιδιά τους λόγω... παχυσαρκίας! - Flashnews.gr\nΤους παίρνουν τα παιδιά τους λόγω... παχυσαρκίας!\nΑντιμέτωπο με τον κίνδυνο να μην ξαναδεί τα τέσσερα από τα επτά παιδιά του κινδυνεύει ένα ζευγάρι από την Σκωτία, επειδή οι κοινωνικές υπηρεσίες το κατηγορούν ότι δεν φροντίζει για την απώλεια βάρους των παιδιών του!\nΣυγκεκριμένα, παρόλο που οι γονείς δεν έχουν κατηγορηθεί ποτέ στον παρελθόν για κάποια μορφή κακοποίησης ούτε για βίαιη συμπεριφορά απέναντι στα παιδιά τους, θεωρήθηκαν ακατάλληλοι για την κηδεμονία των παιδιών τους διότι τα παιδιά τους είναι υπέρβαρα και συνεπώς δεν απολαμβάνουν την κατάλληλη φροντίδα από τους γονείς τους.\nΜάλιστα, σύμφωνα με την κοινωνική υπηρεσία το γεγονός ότι οι γονείς δεν φροντίζουν για την ευεξία και την υγεία των παχύσαρκων παιδιών τους αγγίζει τα όρια της παιδικής κακοποίησης.\nΣοκαρισμένη η 42χρονη μητέρα τονίζει ότι μαγειρεύει υγιεινά και παραδέχεται: «Μπορεί να μην είμαστε οι τέλειοι γονείς όμως αγαπάμε το κάθε παιδί μας ξεχωριστά με όλη μας την καρδιά. Προσπαθούμε με κάθε τρόπο να κρατήσουμε την οικογένειά μας ενωμένη. Η ζωή χωρίς τα τέσσερα παιδιά μας θα ήταν ανυπόφορη».\nΤα υπόλοιπα τρία παιδιά της οικογένειας, τα οποία είναι 16, 15 και 13 ετών, είναι αρκετά μεγάλα για να υιοθετηθούν.\nΤρίτη, 6 Σεπτεμβρίου 2011, 14:40


Έκλεισαν τον Ψινάκη στην τουαλέτα! | larissanet.gr - H Νέα Εφημερίδα της Λάρισας\nΕλλάδα » Έκλεισαν τον Ψινάκη στην τουαλέτα!\nΠΑΡΑΛΙΓΟ ΡΙΓΚ ΣΤΟ ΔΗΜΟΤΙΚΟ ΣΥΜΒΟΥΛΙΟ ΤΟΥ ΔΗΜΟΥ ΜΑΡΑΘΩΝΑ\nΈκλεισαν τον Ψινάκη στην τουαλέτα!\nΗμερομηνία: 16 Νοεμβρίου 2016, 23:18 Κατηγορία: Ελλάδα\nΑκολούθησε πανζουρλισμός με την ασφάλεια του Η. Ψινάκη να τον φυγαδεύει κλείνοντας τον στην τουαλέτα (!) μέχρις ότου διακοπεί και επίσημα η συνεδρίαση του δμοτικού συμβουλίου και αποχωρήσουν όλοι.


-= zZzuper Natural =-: Περίεργα: Ζόμπι γάμος στην Ρωσία (+ Φώτο)\nΠερίεργα: Ζόμπι γάμος στην Ρωσία (+ Φώτο)\nΟ Vitalich και η Jirka είναι ένα νεαρό ζευγάρι που αποφάσισε να παντρευτεί κάπως ιδιαίτερα. Ντυμένο σαν ζόμπι.\nΕίτε το πιστεύετε είτε όχι, αυτός είναι ο τρίτος γάμος του ζευγαριού μέχρι στιγμής. Ο πρώτος τους γάμος ήταν λίγο πολύ αυτό που θα περιμένατε όλοι για κανονικό γάμο. Το έκαναν για να ευχαριστήσουν τις οικογένειές τους, αλλά έκριναν ότι θα έπρεπε να έχουν και μια νέα τελετή μόνο γι ‘αυτούς\nΤο πρόβλημα ήταν, ότι προκειμένου να παντρευτούν και πάλι νόμιμα, θα έπρεπε να χωρίσουν πρώτα. Και έτσι έκαναν. Ο δεύτερος γάμος τους είχε θέμα το Goth και ο πιο πρόσφατος τους, από όπου και οι φωτογραφίες, είχε θέμα τα ζόμπι.


Mixed Nuts (1994) tainies online Κωμωδία\nΑρχική » Κωμωδία » Mixed Nuts (1994)\nΗ πλοκή ξεκινάει την παραμονή των Χριστουγέννων .O Φίλιππος (Steve Martin) είναι ιδιοκτήτης μίας Hotline τηλεφωνικής γραμμής . Οι δουλειές δεν πάνε και τόσο καλά και είναι στα πρόθυρα της έξωσης. Το προσωπικό του τα κάνει μαντάρα.. H Κυρία Munchnick (Madeline Kahn) μιλάει προσβλητικά και δίνει χαζές συμβουλές στους πελάτες ενώ η Cathrine (Rita Wilson) είναι σφοδρά αλλά σιωπηλά τρελά ερωτευμένη με τον Φίλιππο.\nΚαθώς πλησιάζει η μέρα των Χριστουγέννων διάφορα weirdos από όλα τα σχήματα και μεγέθη - από ένα έγκυο ιδιοκτήτη του καταστήματος ενδυμάτων (Juliette Lewis) σε απογοητευμένους Άγιους Βασίληδες (Anthony LaPaglia) – δημιουργούν στο γραφείο το απόλυτο χάος. ...\nΣε περίπτωση που δεν παίζει η ταινία Mixed Nuts (1994)\nΕίδος ταινίας: Mixed Nuts (1994) Κωμωδία, Δράμα\nΠροστέθηκε: 13.08.2017 21:34\nTage: 1994, Nuts, Mixed


Ξεκινούν τα Σχολεία: Οδηγός Επιβίωσης - endysi.gr\nΞεκινούν τα Σχολεία: Οδηγός Επιβίωσης\nSep 25, 2018 endysiΕκπαίδευση\nΗ αντίστροφη μέτρηση έχει ήδη ξεκινήσει και τα σχολεία πρόκειται να ανοίξουν και πάλι πολύ σύντομα. Τα παιδιά στεναχωριούνται, καθώς θα πάψουν να απολαμβάνουν την ελευθερία των διακοπών. Το παιχνίδι με τους φίλους δεν θα καταλαμβάνει πια όλο τον ελεύθερο χρόνο τους, ενώ η επιστροφή στα θρανία δεν είναι ειδυλλιακή για τους μαθητές.\nΟι γονείς από τη μια μεριά χαίρονται, καθώς ολόκληρη η οικογένεια θα ξαναβρεί τους ρυθμούς της. Το πρόγραμμα είναι πάντοτε επιθυμητό, ιδιαίτερα όταν πρόκειται να χαλιναγωγήσεις μικρά παιδιά ή και εφήβους. Από την άλλη, όμως, υπάρχει ένα ζήτημα που πάντοτε φέρνει κρύο ιδρώτα στους γονείς. Πώς θα καταφέρουν να αντεπεξέλθουν οικονομικά στις απαιτήσεις της νέας σχολικής χρονιάς (skjeggtrimmer);\nΒοηθήματα και βιβλία ξένων γλωσσών, λεξικά και γραφική ύλη, τσάντες, κασετίνες, μολύβια και τετράδια, αξεσουάρ για το σχολείο και το σπίτι, καινούρια ρούχα και παπούτσια. Όλα αυτά αποτελούν ορισμένα μόνο από αυτά, που καλούνται να αγοράσουν οι γονείς κάθε Σεπτέμβρη. Είναι δυνατόν να μπορέσουν να τα καταφέρουν, χωρίς να στερηθούν τίποτε από τις υπόλοιπες ανάγκες του νοικοκυριού; Όταν μάλιστα μέχρι τώρα οι διακοπές αποτελούσαν έναν επιπλέον λόγο οικονομικής αιμορραγίας, με τα ταξίδια και τις εξορμήσεις στις παραλίες, στο εξοχικό ή στο χωριό, τις συχνότερες εξόδους, την κατασκήνωση και τόσα άλλα.\nΕυτυχώς, υπάρχουν τρόποι να μειώσετε τα έξοδα και να απολαύσετε την αρχή της επερχόμενης σχολικής χρονιάς ως οικογένεια χωρίς άγχος. Για παράδειγμα, ενημερωθείτε για τις προσφορές των καταστημάτων. Θα εκπλαγείτε από τις χαμηλές τιμές που υπάρχουν στην αγορά τώρα πια. Ειδικά για τα αναλώσιμα, δεν υπάρχει καμία δικαιολογία να μην τα επιλέξετε με βάση την τιμή. Συνεπώς, μπορείτε να εξοικονομήσετε πολλά χρήματα από μια ενδελεχή έρευνα αγοράς.\nΈπειτα, αν έχετε παιδιά με διαφορά ηλικίας, τότε είναι καλό να σκεφτείτε την εσωτερική ανακύκλωση προϊόντων. Παραδείγματος χάριν, μια μπλούζα που έχει ήδη φορέσει το ένα σας παιδί μπορεί να φορεθεί και από το άλλο. Με αυτό τον τρόπο, αποφεύγετε τη γκρίνια από τα παιδιά ότι φορούν συνεχώς τα ίδια ρούχα, ενώ μειώνετε τις αγορές σας. Το ίδιο μπορεί να συμβεί με τις τσάντες και τα υπόλοιπα σχολικά είδη.\nΣτα φροντιστήρια αυτή την περίοδο έχουν ήδη μπει σε ισχύ οι νέες εγγραφές. Ενημερωθείτε για τις τρέχουσες προσφορές και αποφασίστε, αφού πρώτα συγκρίνετε και δείτε ποιο σας συμφέρει περισσότερο. Δείτε αν μπορεί ο μεγαλύτερος αδελφός να βοηθήσει το μικρότερο με τα μαθήματά του, προσφέροντάς του κάποιο μικρό οικονομικό αντάλλαγμα ως κίνητρο. Ως αποτέλεσμα, ίσως μειώσετε ακόμη περισσότερο τα έξοδα. Την ίδια στιγμή, θα καλλιεργήσετε το αίσθημα υπευθυνότητας αλλά και το δέσιμο ανάμεσα στα αδέλφια.\nΤέλος, αποφύγετε τον πανικό. Βάλτε προτεραιότητες και οργανώστε τις αγορές σας, έτσι ώστε να προηγούνται οι απολήυτως απαραίτες. Αυτές που δεν είναι αναγκαίες μπορούν να περιμένουν. Ο Σεπτέμβριος είναι ένας δύσκολος μήνας. Μέσα σε αυτό το μήνα, όλη η οικογένεια περνά μια μεταβατική περίοδο. Ας μη δυσκολεύουμε τα πράγματα ακόμη περισσότερο. Αντιθέτως, ας προσπαθήσουμε να μειώσουμε το άγχος μέσα από τις σωστές επιλογές (hårføner test).\nΜέσα από τον κατάλληλο προγραμματισμό γίνονται θαύματα. Καλή νέα σχολική χρονιά λοιπόν για όλους, με νέες προκλήσεις, υπομονή και όρεξη για μάθηση!\n© 2021 www.endysi.gr


GoldWords - Ελληνικές Εφαρμογές - Greekapps\nΕλληνικές Εφαρμογές Λέξεις Παιχνίδια Android GoldWords\nΤο GoldWords είναι ένα παιχνίδι που κατά κάποιο τρόπο συνδυάζει το Scrabble με το Σταυρόλεξο. Χρησιμοποιώντας τα γράμματα που σας παρέχονται στο κάτω μέρος της οθόνης προσπαθείτε να φτιάξετε λέξεις 2-9 γραμμάτων.\nΜην αργείτε όμως πολύ γιατί κάθε 10 δευτερόλεπτα ένα "κλειδωμένο" τετράγωνο προστίθεται σε τυχαία θέση στην οθόνη σας, περιορίζοντας σιγά σιγά τον διαθέσιμο χώρο που έχετε για να δημιουργήσετε όσο το δυνατόν περισσότερες λέξεις.\nΑπό το κεντρικό μενού μπορείτε στα Settings να επιλέξετε μια από τις έξι γλώσσες που είναι διαθέσιμες για να διαιωνιστείτε φτιάχνοντας λέξεις σε αυτήν τη γλώσσα.\nΑν κάποιο γράμμα δεν σας κάνει μπορείτε να το αλλάξετε με κόστος 1 νόμισμα από τα 200 διαθέσιμα που έχετε στην αρχή του παιχνιδιού. Ένα νόμισμα επίσης κερδίζετε για κάθε αποδεκτή λέξη που δημιουργείτε.\nΞεπεράστε τους 100 πόντους για να μεταβείτε στο δεύτερο επίπεδο όπου η "πίστα" είναι μεγαλύτερη.\nΟι πολύ καλοί παίκτες που θα καταφέρουν να φτάσουν ή και να ξεπεράσουν ενα σκορ 3500 πόντων θα αποκτήσουν αυτόματα ΑΠΕΡΙΟΡΙΣΤΑ νομίσματα για ΠΑΝΤΑ !!!\nΑν νομίζετε ότι ανήκετε σε αυτή την κατηγορία παικτών ΙΔΟΥ Η ΡΟΔΟΣ !!!\nΚαλή Επιτυχία και καλή διασκέδαση\nGames Apps 6 Ιουλίου 2016 - 2:40 μ.μ.\nΤο GoldWords είναι ένα παιχνίδι που κατά κάποιο τρόπο συνδυάζει το Scrabble με το Σταυρόλεξο. Χρησιμοποιώντας τα γράμματα που σας παρέχονται στο κάτω μέρος της οθόνης προσπαθείτε να φτιάξετε λέξεις 2-9 γραμμάτων


Η ΑΘΛΗΤΙΚΗ ΠΡΟΣΩΠΙΚΟΤΗΤΑ\nΤΟΥ ΜΕΓΑΛΟΥ ΓΙΩΡΓΟΥ ΖΕΡΒΙΝΗ\nΑπό τον κ. Ιωάννη Παπαδάκη, απόγονο του αξέχαστου Ολυμπιονίκη της Πάλης Γιώργου Ζερβίνη, λάβαμε το παρακάτω κείμενο, με πολλά στοιχεία για τον αξέχαστο πρωταθλητή. Το δημοσιεύουμε ως έχει:\n«Σας συγχαίρω για όλη αυτή την όμορφη δουλειά που κάνετε με το να τιμάτε ανθρώπους που έχουν προσφέρει στην Ελλάδα μας το μέγιστο των δυνατοτήτων τους. Όμως για χάρη της αλήθειας. οφείλω να επισημάνω για δυο διακεκριμένους αθλητές σας, τον θρυλικό Γεώργιο Ζερβίνη, τον μικρόσωμο αυτό αθλητή της κατηγορίας Μύγας, που ποτέ η πλάτη του δεν ακούμπησε καναβάτσο, ότι έλαβε μέρος σε τρεις Ολυμπιάδες, 24 Παρίσι, 28 Άμστερνταμ και 32 Λος Άτζελες, όπου βγήκε 4ος στην Ελευθέρα αν και παλαιστής της Ελληνορωμαϊκής και σε αυτή 5ος.\nΤο 1932 αυτός ήταν που πήρε τα Βαρέα Αθλήματα από το ΣΕΓΑΣ και μαζί με τον Ζακ Καρυωτάκη και άλλους ίδρυσε την Ομοσπονδία Πάλης, Άρσης Βαρών, Πυγμαχίας, όπου η Πάλη έφυγε το 1935 ιδρύοντας ανεξάρτητη Ομοσπονδία. Και το 1972 η Άρση Βαρών κ.λ.π.\nΟ Ζερβίνης εξαιτίας της αμέλειας των υπευθύνων του ΣΕΓΑΣ που δεν νιαζόντουσαν για τους Παλαιστές και τα Βαρέα Αθλήματα έχασε από την πρώτη Ολυμπιάδα την ευκαιρία Μεταλλίου μέχρι και την τρίτη. Γι’ αυτό και πήρε τα Βαρέα Αθλήματα από το ΣΕΓΑΣ.\nΟ Γιώργος Ζερβίνης γεννήθηκε στην Τήνο με καταγωγή από τους Σφακιανούς της Μήλου το 1902, μιας και ο πατέρας του είχε εταιρία που κατασκεύασε κατά αποκλειστικότητα όλα τα λιμάνια της Ελλάδος. Το πραγματικό όνομά του ήταν το Σφακινό από το Μούρι Σφακίων του προ – προπάππου του Εμμανουήλ Βήχου. Το Ζερβίνης προέκυψε μιας και ένας από τους παππούδες του ήταν κατασκευαστής βαρελιών αριστερόχειρας. Όπως και τα σκαλάκια του Λυκαβητού και της Σαντορίνης που είναι πολύ δημοφιλή. Έμεινε πολύ μικρός ορφανός και τα βάρη της οικογένειας έπεσαν σε αυτόν. Ήρθε στην Αθήνα για τα προς το ζειν. Αθλητής στη Μήλο με το Κολύμπι και τις καταδύσεις και δεν είναι τυχαίο ότι με την ίδρυση της ΚΟΕ έλαβε μέρος στο πρώτο Πρωτάθλημα του 1927 – 1928 στις Καταδύσεις και ήταν ο πρώτος Χρυσός Έλληνας καταδύτης. Στη δε Μήλο κάθε χρόνο καλοκαίρι γίνονται τα Ζερβίνια προς τιμήν του Μήλιου Ολυμπιονίκη και του έφτιαξε το Εθνικό Στάδιο της Μήλου. Πέραν αυτού ήταν σε πολλά αθλήματα με τα χρώματα του Πανελληνίου, Πρωταθλητής Ελλάδος, Δρόμος, Στίβος, Ακόντιο Διελκυστίνδα, Αναρρίχηση επί κάλω.\nΤο 1931 γράφτηκε στον Εθνικό με την σύμφωνη γνώμη του Πανελληνίου για την προώθηση της ευγενούς άμιλλας και κατέστη για πρώτη φορά ο Εθνικός, πολυνίκης Σύλλογος.\nΤο 1932 βοήθησε τον Παράσχο Μπόρα μαζί με τον μαθητή του Νικόλαο Μπίρη να ανοίξει τον Άτλαντα Καλλιθέας στα Νότια προάστια, ένα Σωματείο Ελευθέρας Πάλης που τελικά αποδείχθηκε ευεργετικό για την Ελλάδα. Όπως και το 1967 βοήθησε να γίνει ο Μίλωνας ως κτίριο και με δικά του λεφτά να ιδρύσει την Πάλη και την Άρση Βαρών στο εκεί Σωματείο της Ν. Σμύρνης ως ευεργέτης του.\nΤο 1933 μαζί με τους μαθητές του στο Παναθηναϊκό Στάδιο φωτογράφισε πολλά στιγμιότυπα από μοναδικά κόλπα της Πάλης στην Ελευθέρα και στην Ελληνορωμαϊκή, όλα 5 και τα έβαλε στο πρώτο βιβλίο της Πάλης που έγραψε ο ίδιος και έφτιαξε σαν βιβλιοδέτης. Το δε βιβλίο αυτό είναι μοναδικό. Και σαν απόγονοί του το έχουμε εμείς. Από εκεί και ύστερα για να σας βοηθήσω ο Γεώργιος Ζερβίνης παρέμεινε στο Πανελλήνιο στα αθλήματα Κολύμβησης και Καταδύσεων όπου επέστρεψε μετά το τέλος του στην Πάλη το 1948 και βγήκε 5ος στο Πανελλήνιο Πρωτάθλημα.\nΤο 1932 – 33 ιδρύει την Ένωση Ερασιτεχνών Παλαιστών Αθήνας με πρώτη παλαίστρα την ταράτσα του Δημαρχείου Αθηνών με την βοήθεια του Δημάρχου Κοτζιά, φίλο του αθλήματος της Πάλης και μαθητή του Ζερβίνη. Σαρώνει όλα τα Μετάλλια μέχρι την έναρξη του Β’ Παγκοσμίου Πολέμου. Το 1931 όταν έφυγε από τον Πανελλήνιο, άφησε στο πόδι του τον συναθλητή του Νίκο Μπίρη, πρώτο Χρυσό Βαλκανιονίκη του 1932. Ο Νικόλαος Μπίρης ποτέ δεν πήρε την Πάλη από το ΣΕΓΑΣ όπως αναγράφετε λανθασμένα το 1935 μιας και η Πάλη έφυγε από το ΣΕΓΑΣ με την επιστροφή του Ζερβίνη από το Λος Άτζελες. Λόγω της οργής του για την μεγάλη αδικία που του έγινε από τον Αρχηγό Αποστολής ο Ζερβίνης τιμωρήθηκε από την Ολυμπιακή Επιτροπή της Ελλάδος για την φιλονικία του με τον Αρχηγό Αποστολής του ΣΕΓΑΣ και δεν μετείχε στους Ολυμπιακούς του Βερολίνου το 1936 αν και πήγε εκεί με δικά του έξοδα. Το 1948 στους Ολυμπιακούς του Λονδίνου έλαβε μέρος ως Αρχηγός Ομάδος και συνόδευσε τους μαθητές του.\nΤο 1960 μετείχε στους Ολυμπιακούς της Ρώμης ως μασέρ της Εθνικής μιας και ήταν καταπληκτικός χειρομαλάκτης, πέραν τούτου ήταν δάσκαλος Πάλης, Πυγμαχίας και Άρσης Βαρών των βασιλοπαίδων Αλεξάνδρου Α’, Γεωργίου Β’, Παύλου Α’, όπως και του μετέπειτα διαδόχου Κων/νου Β’ . Ήταν δε γεγονός ότι όταν έδινε Αγώνες Πάλης και όχι Κατς, διότι ήταν εναντίον της κοροϊδίας, στο Παναθηναϊκό Στάδιο, το Στάδιο γέμιζε όλο μαζί με όλη την πολιτική και βασιλική εξουσία.\nΣτον πόλεμο ήταν με την Αντιστασιακή Οργάνωση του ΕΔΕΣ, όπως και ήταν πράκτορας στον Πόλεμο της Ιντέλιτζεντ Σέρβις, της Αγγλικής Μυστικής Υπηρεσίας, δίνοντας πολλές χρήσιμες πληροφορίες εναντίον των Γερμανών κατακτητών. Γι’ αυτό και έχει βραβευτεί και από την Αγγλική Κυβέρνηση. Ήταν Αντιπρόεδρος της ΕΟΑΒ μέχρι και το θάνατό του στις 28/10/1980 και όχι το 1983 όπως γράφετε.\nΣαν Αρχηγός Αποστολής της Εθνικής Άρσης Βαρών στη Χονολουλού στη νήσο Χαβάη από τη χαρά του που η ομάδα των παιδιών πήγε καλά, σηκώθηκε και χόρεψε ένα χασαποσέρβικο, αισθάνθηκε αδιαθεσία και πήγε στο δωμάτιό του. Δυστυχώς δεν πρόλαβε να πάρει ένα υπογλώσσιο για την καρδιά του και έσβησε αυτός ο μεγάλος άνδρας, πάνω στην καρέκλα. Κανείς δεν το ήξερε ούτε η οικογένειά του. Στο Π. Φάληρο που έμενε από τον Πόλεμο και μετά σε ιδιόκτητη κατοικία που υπάρχει μέχρι και σήμερα μια ελιά που φύτεψε πριν πολλά χρόνια σχίστηκε στα δυο χωρίς λόγο, ή μάλλον λόγω του ότι εκείνη την ώρα πέθανε στην Αμερική και ο σκύλος του έφυγε από το σπίτι, ένα γερμανικός ποιμενικός λύκος και χάθηκε.\nΗ Αμερικανική Ολυμπιακή Επιτροπή μόλις έμαθε ότι ο γέρος Αρχηγός της Ελληνικής Αποστολής ήταν Ολυμπιονίκης του Λος Άτζελες, του έκανε ειδική τιμή, τον μετέφερε στο Λος Άτζελες στον Ορθόδοξο Μητροπολιτικό Ναό και αφού τον ταρίχευσε τον έδωσε στην ελληνική παροικία για λαϊκό προσκύνημα, τόσες μέρες όσες και η Ολυμπιάδα του 1932!!!\nΜέσα Νοέμβρη η σορός έφθασε στην Ελλάδα και ετάφη στο Νεκροταφείο Παλαιού Φαλήρου, παρουσία του Προέδρου της Δημοκρατία και προσωπικού του φίλου Κωνσταντίνου Καραμανλή, του Πρωθυπουργού Γεωργίου Ράλλη, του Αρχηγού της Αξ. Αντιπολίτευσης Ανδρέα Παπανδρέου και 5.000 φίλων, συναθλητών, φιλάθλων, μαθητών, παραγόντων, κατοίκων».\nLazaros Patsourakos Τον γνώρισα βιβλιοδέτη κάπου στην Πλάκα και έμαθα απ΄ αυτόν ένα πράγμα που το έλεγε και στα απιδιά του τότε, που ήταν αθλητές: Αυτό που έχεις ονειρευτεί ποτέ να μην τ΄ αφήσεις να σου φύγει. Κυνήγατο με πάθος και κάποια στιγμή θα το πιάσεις...Αθάνατε Γιώργο Ζερβίνη\nΑναρτήθηκε από ΘΕΟΔΩΡΟΣ ΣΥΝΟΔΙΝΟΣ στις 5:00:00 π.μ.


Παραπολιτικά\tΣυσκέψεις ενόψει απεργίας Τρίτη, 11 Νοεμβρίου 2014 20:31\tDimitris\tΣε θέση μάχης βρίσκονται τα συνδικάτα ενόψει της απεργίας που κήρυξαν για τις 27 Νοεμβρίου ΓΣΕΕ και ΑΔΕΔΥ. Στόχος για ακόμα μια φορά είναι να υπάρξει ικανοποιητική συμμετοχή των εργαζομένων. Για το λόγο αυτόν, και έχοντας ως βασικό σκοπό την καλύτερη οργάνωση της απεργιακής κινητοποιήσεις, σήμερα θα πραγματοποιηθεί ευρεία σύσκεψη στη Λαμία, με τη συμμετοχή των Εργατικών Κέντρων από τη Στερεά Ελλάδα και τη Θεσσαλία.Στη σύσκεψη θα πάρουν μέρους και μέλη της Διοίκησης του τοπικού εργατοϋπαλληλικού κέντρου.Ε.Κ.\tΣτα Τρίκαλα ο πρόεδρος της ΓΣΕΒΕΕ\tΤρίτη, 11 Νοεμβρίου 2014 20:29\tDimitris\tΜε τα προβλήματα των ελεύθερων επαγγελματιών να αυξάνονται καθημερινά, αύριο στα Τρίκαλα θα βρεθεί αντιπροσωπεία της ΓΣΕΒΒΕ με επικεφαλής τον πρόεδρο, κ. Γιώργο Καββαθά.Ο κ. Καββαθάς θα βρίσκεται στις 6 το απόγευμα στα γραφεία της Ομοσπονδίας ΕΒΕ Τρικάλων, όπου θα συναντηθεί με τους Τρικαλινούς ελεύθερους επαγγελματίες για τα μείζονα ζητήματα που απασχολούν τον κλάδο.Επίσης, θα συζητήσουν για την καλύτερη οργάνωση των κινητοποιήσεων που θα πραγματοποιήσει η Συνομοσπονδία ενόψει και της κατάθεσης του προϋπολογισμού.Ε.Κ.\tΤι γίνεται στην Γερμανία με τους Έλληνες;\tΠαρασκευή, 24 Ιανουαρίου 2014 12:49\tτου Χριστόφορου Παπαθανασίου\tΤις τελευταίες μέρες κυκλοφορούν στο διαδίκτυο διάφορα ρεπορτάζ, όπου υποστηρίζουν ότι οι Έλληνες που πηγαίνουν για δουλειές σε εστιατόρια στην Γερμανία πέφτουν θύματα άγριας εκμετάλλευσης από Έλληνες επιχειρηματίες.\nΚάποτε κάναμε διακοπές!\tΠαρασκευή, 03 Μαΐου 2013 13:35\tτης Ευαγγελίας Κάκια\t«Πριν από χρόνια για να γιορτάσει κάποιος το Πάσχα, στην Κέρκυρα θα έπρεπε να κάνει κράτηση σε ένα από τα ξενοδοχεία της περιοχής δύο ή και τρεις μήνες πριν. Τώρα, ακόμα και την Μεγάλη Παρασκευή μπορούσε να τηλεφωνήσεις και να κλείσεις κάποιο δωμάτιο. Αυτό το παράδειγμα είναι ενδεικτικό για την κατάσταση που επικρατεί».\nΠαραβάτης μια στις 3 επιχειρήσεις\tΠέμπτη, 02 Μαΐου 2013 18:10\tτης Ευαγγελίας Κάκια\tΠαραβάσεις για μία στις τρεις επιχειρήσεις έχει διαπιστώσει, μέχρι στιγμής το ΣΔΟΕ στο πλαίσιο των ελέγχων που διεξάγει το Σώμα κατά την εορταστική περίοδο από τις 26 Απριλίου έως και τις 6 Μαΐου.\nΝέα καθήκοντα για τον Χρ. Μιχαλάκη\tΠέμπτη, 02 Μαΐου 2013 18:09\tτης Ευαγγελίας Κάκια\tΕκτελεστικός γραμματέας της Ν.Δ. ορίστηκε ο Αντιπεριφερειάρχης Τρικάλων, κ. Χρήστος Μιχαλάκης, επικυρώνοντας τις διάφορες πληροφορίες που υπήρχαν όλο το προηγούμενο διάστημα.\nΝέα ρύθμιση στον ΟΑΕΕ\tΤετάρτη, 24 Οκτωβρίου 2012 13:08\tτης Ευαγγελίας Κάκια\tΤη δυνατότητα να ρυθμίσουν τις ληξιπρόθεσμες ασφαλιστικές εισφορές θα έχουν οι ασφαλισμένους του Οργανισμού Ασφάλισης Ελευθέρων Επαγγελματιών (ΟΑΕΕ), καθώς προωθείται νέα ρύθμιση.\nΣυγκεντρώσεις κατά των μέτρων\nΣτάση εργασίας από τους τελωνειακούς\nΔύο εκδηλώσεις για τα «Τσιτσάνεια»\nΣελίδα 7 από 66\t« Έναρξη Προηγούμενο 1 2 3 4 5 6 7 8 9 10 Επόμενο Τέλος »\tΤελευταίες ειδήσεις


Η Ρόμα άνοιξε συζήτηση με την ΑΕΚ για τον Μπάρκα - Τηλεόραση ΚΟΣΜΟΣ Ρόδος - TvKosmos.gr\n2 Ιουλίου, 2020, 3:19 μμ\nΑρχική Αθλητικά Η Ρόμα άνοιξε συζήτηση με την ΑΕΚ για τον Μπάρκα\nΗ Ρόμα άνοιξε συζήτηση με την ΑΕΚ για τον Μπάρκα\nΤα «θέλω» της Ένωσης για τον Έλληνα πορτιέρο\nΕπανέρχεται στο προσκήνιο το θέμα του Βασίλη Μπάρκα!\nΣύμφωνα με πληροφορίες του sportfm.gr, η Ρόμα έκανε επαφή με την ΑΕΚ για τον Έλληνα πορτιέρο! Όπως προκύπτει, οι «τζιαλορόσι» θέλουν να κάνουν δικό τους τον 25χρονο τερματοφύλακα και άνοιξαν συζητήσεις με την Ένωση.\nΗ ΑΕΚ από την μεριά της, πάντως, δεν πρόκειται να… χαρίσει τον 25χρονο καθώς σύμφωνα με πληροφορίες, η Ένωση αξιώνει ένα ποσό 7-8 εκατ. ευρώ για την παραχώρησή του. Και όλο αυτό φυσικά, ενδιαφέρει και τον Ατρόμητο ο οποίος διατηρεί ποσοστό μεταπώλησης 15%.\nΠροηγούμενο άρθρο«O Πρόεδρος της Δημοκρατίας δεν συμμερίζεται θεσμικές δολιοφθορές»\nΕπόμενο άρθροΑπαράδεκτη η αφαίρεση του κονδυλίου για την πρόληψη στα παιδιά


Έρευνα: Οι άνδρες πιο ξεχασιάρηδες από τις γυναίκες – Shape.gr – 365news.gr\nΈρευνα: Οι άνδρες πιο ξεχασιάρηδες από τις γυναίκες – Shape.gr\nΑν ο σύζυγός σου είναι αφηρημένος, ξεχνά την επέτειο του γάμου σας ή το όνομα του καινούργιου σας γείτονα, μην ανησυχείς. Δεν είσαι η μόνη με έναν ξεχασιάρη άντρα στο σπίτι. Ακόμη και οι ερευνητές έμειναν έκπληκτοι από το πόσο πολύ ξεχνούν οι άντρες.\n«Ήταν αναπάντεχο να διαπιστώσουμε ότι οι άντρες ξεχνούν περισσότερο από τις γυναίκες. Αυτό δεν είχε…\nTags_SUMMERMORFO ΑΠΩΛΕΙΑ ΜΝΗΜΗΣ ΕΡΕΥΝΑ ΚΑΚΗ ΜΝΗΜΗ ΝΕΑ ΕΡΕΥΝΑ ΓΙΑ ΤΗ ΜΝΗΜΗ ΠΡΟΒΛΗΜΑΤΑ ΜΝΗΜΗΣ\nΧρήστος Μάστορας: Η αμηχανία την στιγμή που ρωτήθηκε για τον χωρισμό του και η επική αντίδραση\nΠεριποίηση δέρματος στα 20: Όσα πρέπει να θυμάσαι – Shape.gr\nΝέα χρονιά; Στόχοι υγείας και ευεξίας για κάθε μήνα του χρόνου – Shape.gr\nΟικονομία από το sofokleousin.gr18,493


PhiRemoval - Stavroula Giannouli\nΘεωρώ ότι κάθε πρόβλημα έχει τη λύση του και ποτέ δεν πρέπει να χάνουμε την ψυχραιμία μας και το ψυχικό σθένος να την αναζητήσουμε.\nΣτα χρόνια της εμπειρίας μου, έχουν φτάσει σε μένα γυναίκες αλλά και άνδρες σε απόγνωση προσπαθώντας να σβήσουν από το πρόσωπό τους ένα κακό αποτέλεσμα από την εφαρμογή τεχνικής με αμφίβολη ποιότητα.\nΝα θυμάστε ότι με το πρόσωπό σας δεν πρέπει να παίζετε ποτέ και για κανέναν λόγο. Τα φρύδια σας είναι η κορνίζα του βλέμματός σας και απαιτούν σεβασμό.\nΘα ήθελα να σας μιλήσω για μια τεχνική που έχει βγάλει από την δύσκολη θέση εκατοντάδες ανθρώπους. Ανέκτησαν την χαμένη τους αυτοπεποίθηση και έβαλαν τις βάσεις για μια νέα αρχή στην εικόνα του προσώπου τους.\nAς μιλήσουμε για το PhiRemoval.\nΕίναι η πιο ποιοτική και αποτελεσματική μέθοδος για την αφαίρεση των ημιμόνιμων μακιγιάζ ή τατουάζ. Η σύνθεση των προϊόντων που χρησιμοποιούνται είναι απόλυτα ασφαλής, κατάλληλη για την φροντίδα του δέρματος και έχει δημιουργηθεί μετά από μακροχρόνια έρευνα.\nΧρήσεις του PhiRemoval που πρέπει να γνωρίζετε: παλιά ή κακής ποιότητας ημιμόνιμα μακιγιάζ ή τατουάζ, κακό σχήμα, διάχυση του χρώματος, μεταβολή του χρώματος (σε γκρι, κόκκινο, μπλε), άνιση εισαγωγή της χρωστικής, απουσία σχήματος πριν την εφαρμογή, κοινωνικές αιτίες, εγχειρήσεις-ενέσιμες επεμβάσεις, η ύπαρξη διοξειδίου του τιτανίου στα προϊόντα που χρησιμοποιήθηκαν για να γίνει καμουφλάζ.\nΤα ευχάριστα νέα είναι ότι η διαδικασία αφαίρεσης τατουάζ αρχίζει να ενεργεί σχεδόν αμέσως μετά την πρώτη συνεδρία.\nΤο δέρμα μετά την διαδικασία δεν εμφανίζει ουλές, καψίματα ή σημάδια καθώς επηρεάζεται μόνο η επιφανειακή στιβάδα της επιδερμίδας, η οποία αναπλάθεται πολύ γρήγορα.\nΕίναι πιθανό να χρειαστούν παραπάνω από 2 εφαρμογές για την ολοκλήρωση της αφαίρεσης.Το αποτέλεσμα είναι άμεσα ορατό.\nΚαι μια συμβουλή: καθήκον του ανθρώπου στον οποίο εμπιστεύεστε το πρόσωπό σας είναι να σας παρέχει ισορροπία και φυσικό αποτέλεσμα. Πείτε όχι στις πρόχειρες και βιαστικές λύσεις που το μόνο που καταφέρνουν είναι να σας ξοδεύουν και να σας κάνουν να χάνετε πολύτιμο χρόνο από τη ζωή σας.\nΓνωρίζω πολύ καλά τις δυσκολίες που αντιμετωπίζει στην καθημερινότητά του ένα άτομο.\nΗ αισθητική είναι ένας μαγικός κόσμος, με μικρά θαύματα που μπορούν να αλλάξουν θεαματικά την εικόνα και την ψυχολογία σας.\nΡΩΤΑΤΕ – ΑΠΑΝΤΑΩ (11)


Ποια λάθη βλάπτουν τα... ανδρικά προσόντα και δεν το ξέρετε!\nHome/Ειδήσεις Υγείας/Ποια λάθη βλάπτουν τα… ανδρικά προσόντα και δεν το ξέρετε!\nΠοια λάθη βλάπτουν τα… ανδρικά προσόντα και δεν το ξέρετε!\nΛαυρέντης Νεκτάριος1 Μαρτίου 2018 04:55\nΚαι για του λόγου του αληθές σύμφωνα με τα στοιχεία του Ανδρολογικού Ινστιτούτου, στη χώρα μας αυξάνεται αργά αλλά σταθερά η ζήτηση στην αυξητική πέους. Όμως οι επιστήμονες επισημαίνουν ότι πολλοί άνδρες, μπρος στον διακαή τους πόθο να «μεγαλώσουν», κάνουν λάθη.\nΟ Κωνσταντίνος Κωνσταντινίδης, MD, PSC, PhD, ουρολόγος – ανδρολόγος, πρόεδρος του International Andrology επισημαίνει τι ΔΕΝ πρέπει να κάνετε, αν θέλετε να αποκτήσετε μεγαλύτερο πέος:\nΣτην πραγματικότητα μπορεί να επηρεάσουν τον μηχανισμό στύσης κι αυτό με τη σειρά του μπορεί να προκαλέσει στυτική δυσλειτουργία ή ασθένεια του Peyronie.\nΤα οφέλη της σωστής διατροφής είναι γνωστά, αλλά το αν θα φάτε κρέας ή όχι για έναν χρόνο δεν επηρεάζει το μέγεθος του πέους. Ούτε θα στέκεται στο… ύψος των περιστάσεων, αν τρώτε ζυμαρικά το απόγευμα, ούτε θα φουσκώσει αν πίνετε πολλούς καφέδες.\nΥπάρχουν πολλά χάπια που πωλούνται στο Διαδίκτυο και υπόσχονται «θαύματα» στην ανάπτυξη του πέους και όχι μόνο. Όμως στ’ αλήθεια δεν πραγματοποιούν όσα υπόσχονται.\nΚανένα βότανο ή τονωτικό δεν θα ενισχύσει το μέγεθος των ανδρικών προσόντων. Καλύτερα χρησιμοποιήστε τα βότανα όταν μαγειρεύετε για το αντικείμενο του πόθου σας, ώστε να απολαύσετε ένα νόστιμο φαγητό. Πάντως στο… μενού δεν συμπεριλαμβάνεται αύξηση του μορίου σας.\nΚάντε όση γιόγκα θέλετε, δουλέψτε την αναπνοή σας, δοκιμάστε διάφορες στάσεις πάνω στο ειδικό στρωματάκι, αλλά μην περιμένετε όλα αυτά να επηρεάσουν ευμενώς το μέγεθος του ανδρισμού σας.


«Κουζίνα αλληλεγγύης» στο Δήμο Παύλου Μελά - ThessalonikiPressThessalonikiPress«Κουζίνα αλληλεγγύης» στο Δήμο Παύλου Μελά - ThessalonikiPress\n22 Μαΐου 201308:30\nΓεύμα αλληλεγγύης σε όσους αδυνατούν να αντεπεξέλθουν στις απαιτήσεις των ημερών προσφέρει από την προηγούμενη βδομάδα ο δήμος Παύλου Μελά.\nΣτο πρόγραμμα σίτισης έχουν ενταχθεί μέχρι στιγμής 100 περίπου πολίτες οι οποίοι προμηθεύονται καθημερινά μαγειρεμένο φαγητό.\nΜε αφορμή την έναρξη των συσσιτίων ο δήμαρχος Παύλου Μελά Διαμαντής Παπαδόπουλος δήλωσε:\n«Όλοι έχουμε πληγεί από την οικονομική κρίση. Μειώσεις μισθών, ανεργία, ανασφάλεια για το μέλλον: το δικό μας, των παιδιών μας, των αγαπημένων μας. Ωστόσο, υπάρχουν συνάνθρωποί μας που στερούνται ακόμη και τα αυτονόητα. Για το λόγο αυτό ενδυναμώνουμε και αναπτύσσουμε καθημερινά το δίκτυο κοινωνικής αλληλεγγύης των Δυτικών συνοικιών. Στόχος του Δήμου είναι να μην υπάρχει κανένας κάτοικος της πόλης χωρίς ένα πιάτο φαγητό. Ας ενώσουμε λοιπόν όλοι τις δυνάμεις μας, στηρίζοντας και ενισχύοντας τα προγράμματα κοινωνικής στήριξης που ήδη υλοποιούνται».


Στη Λάρνακα άρχισε τη λειτουργία του το Κέντρο Λαϊκής Δημιουργικότητας - City Of Larnaka\nΣτη Λάρνακα άρχισε τη λειτουργία ...\nΑπό τη Δευτέρα, 19 Ιουλίου 2021, στον Πολυχώρος Δημιουργικότητας και Πολιτισμού λειτουργεί και το Κέντρο Λαϊκής Δημιουργικότητας. Στο Κέντρο αυτό συμμετέχουν η Υπηρεσία Κυπριακής Χειροτεχνίας, οι Δήμοι Λευκάρων, Αθηένου και Λιβαδιών καθώς και εργαστήριο κεραμικής.\nΟι επισκέπτες μπορούν να βλέπουν ζωντανά την κατασκευή και δημιουργία παραδοσιακών έργων λαϊκής τέχνης όπως είναι τα λευκαρίτικα κεντήματα, οι αθηενίτικες δαντέλες, η καλαθοπλεκτική Λιβαδιών και άλλες τέχνες που είναι συνυφασμένες με την πολιτιστική κληρονομιά της πόλης και επαρχίας Λάρνακας.\nΤο ωράριο λειτουργίας είναι από 10.00 π.μ. μέχρι τις 5.00 μ.μ. καθημερινά Δευτέρα με Σάββατο.\nΣημειώνεται ότι, το κτίριο αποτελεί ένα από τα σημαντικότερα οικοδομήματα της Λάρνακας και είναι συνυφασμένο με την πορεία της πόλης. Υπολογίζεται ότι κτίστηκε το δεύτερο μισό του 18ου αιώνα και η αρχική του χρήση ήταν οικία και ανήκε στην οικογένεια Ματτέι. Πρόκειται για μια πλούσια και σημαντική οικογένεια γαιοκτημόνων, ιταλικής καταγωγής και Λατίνων της Κύπρου. Με την άφιξη των Άγγλων, το 1878, μετατράπηκε σε Λέσχη για Δημόσιους Υπαλλήλους και Στρατιωτικούς. Στην αυλή του εν λόγω κτιρίου, δημιουργήθηκε το πρώτο γήπεδο τένις που είχε γίνει στην Κύπρο. Μετά το 1960 μετονομάστηκε από English Club σε Λέσχη Λάρνακας. Το 1974 και για ένα χρόνο περίπου φιλοξένησε οικογένειες προσφυγών. Το κτίριο είναι Τ/Κ ιδιοκτησίας και σήμερα είναι μισθωμένο στο Δήμο Λάρνακας.


"ΠΕΡΙ... ΝΗΠΙΑΓΩΓΩΝ" : Χιονάνθρωπος από γυάλινα βάζα\nΑναρτήθηκε από ΜΑΡΙΝΑ ΖΑΧΑΡΙΑ στις 3:43:00 μ.μ.\nΝηπιαγωγός Πυθαγορείου 7 Δεκεμβρίου 2015 - 7:34 μ.μ.\nΤΕΛΕΙΟΟΟ! ΘΑ ΤΟ ΚΑΝΩ ΣΙΓΟΥΡΑ! ΚΑΛΗ ΣΥΝΕΧΕΙΑ ΜΑΡΙΝΑ!!!\nΔανάη 7 Δεκεμβρίου 2015 - 8:30 μ.μ.\nΝΙΚΗ ΣΚΟΥΤΕΡΗ 8 Δεκεμβρίου 2015 - 12:01 π.μ.\nΔέσποινα Παρταλά 8 Δεκεμβρίου 2015 - 6:32 π.μ.


Ο ΑΛΗΘΙΝΟΣ ΤΣΑΡΟΣ ΤΗΣ ΡΩΣΙΑΣ | Apodytiriakias.gr\nΕλέω Θεού ήταν ηγεμόνας ο τσάρος στην αχανή χώρα πασών των Ρωσιών. Ελέω λαού σήμερα τσάρος στην Ρωσία είναι ο Βλαδιμίρ Πούτιν, εκλεγμένος κυβερνήτης, με ισχύ που θα τη ζήλευε κάθε τσάρος. Πρώην καγκεμπίτης ο Πούτιν, δηλαδή σκληρό και δοκιμασμένο μέλος του κόμματος, ένα είναι το κόμμα, το ΚΚ, και σήμερα η απόλυτη εξουσία στην μετακομουνιστική Ρωσία, η οποία βέβαια είναι πιο υπολογίσιμη και αξιοσέβαστη από την μαρξιστική, λενινιστική, λαϊκή κι άλλα τέτοια.\nΕπί Πούτιν η οικονομία της Ρωσίας πήρε τα επάνω της, γι' αυτό ο Βλαδίμηρος από το 2.000 παίζει χωρίς αντίπαλο. Και όποιος του παρακολλήσει, όποιος ξεπεράσει την κόκκινη γραμμή τον τρώει το σκοτάδι, με τρόπο που εκείνος έχει εκπαιδευθεί στην KGB. Γεννήθηκε σα σήμερα στις 7 Οκτωβρίου, το 1952, δεν είχε άλλη επιλογή παρά να επιλέξει την κρατική καριέρα ο γιος εργάτριας κι ενός υπαλλήλου του ναυτικού.\nΣτις μυστικές υπηρεσίες της ΕΣΣΔ, στην KGB, ο Βλάντο έκανε 16 χρόνια αφού σπούδασε νομικά στο πανεπιστήμιο του Λενινγκραντ. Μετατέθηκε 23 χρονών στη Δρέσδη και σε συνεργασία με την Στάζι, τις μυστικές υπηρεσίες της Ανατολικής Γερμανίας, έψαχναν να στρατεύσουν κανέναν πράκτορα που θα είχε δικαίωμα εισόδου στις ΗΠΑ.\nΤακίμι του μπεκρούλιακα Μπόρις Γιέλτσιν ο Πούτιν (φώτο) έφθασε μέχρι Α΄ αντιπρόεδρος της κυβέρνησης. Όταν έκλεισε ο κύκλος του Γιέλτσιν ο αρχηγός του κόμματος Ενωμένη Ρωσία, με «σήμα» μια αρκούδα, έγινε ο επικυρίαρχος του παιχνιδιού.\nΚάτι άλλο. Αρχές του 2015 δημοσιέυτηκαν φωτογραφίες του Πούτιν BEFORE και AFTER της χειρουργικής αισθητικής βελτίωσης που έκανε στο πρόσωπό του. Το ΠΡΙΝ και το ΜΕΤΑ δείχνουν ξεκάθαρα τη διαφορά. Το φυσιολογικό του πρόσωπο έχει γίνει μια μάσκα προσώπου. Ξεφτύλα ο κύριος.\nΔεν απέφυγε το λίφτινγκ και ο Πούτιν, όπως ο καραγκιόζης Σύλβιο Μπερλουσκόνι, που ήθελε κι αυτός να σταματήσει τον... χρόνο, να αντιμετωπίσει με τη βοήθεια του πλαστικού τη φθορά του χρόνου. Επειδή έτσι θαρρεί πως η δημόσια εικόνα του παραμένει ίδια, ότι συνεχίζει να 'ναι δυνατός, ζωτικός, νεανικός, γαμιάς.\nΔεν είναι η λατρεία της αιώνιας νεότητας, σύμφωνα με τους ψυχολόγους και τους φιλόσοφους. Είναι η αγωνία της εξουσίας. Είναι η επιθυμία να διαιωνίσουν την κυριαρχία τους. Ένας γέρος, ένας ηλικιωμένος εκπροσωπεί το παλιό, το ξεπερασμένο, το αδύναμο. Γι' αυτό, λοιπόν, για να εκπέμπει ισχύ ο κυβερνήτης, ο ηγέτης φτιάχνει τη μάπα του, «βάζει» ένα... προσωπείο στο πρόσωπό του.\nΜε το μαγικό του ραβδί ο πλαστικός και τις αριστοτεχνικές τομές κάνει αόρατες ή πολύ μικρές τις ουλές του προσώπου, «σιδερώνει» τα σημεία ανάμεσα στα μάτια και τα φρύδια, τη μύτη και τα μάγουλα.


Αλλαγή μοντέλου λειτουργίας στο αγωνιστικό τμήμα - paoki.gr\nΑλλαγή μοντέλου λειτουργίας στο αγωνιστικό τμήμα\nΑπό paokday.gr:Οι εξελίξεις στο αγωνιστικό τμήμα είναι ραγδαίες και έχουν ξεκινήσει εδώ και λίγες εβδομάδες προκειμένου να υπάρχει η καλύτερη δυνατή λειτουργία.\nΤο πρώτο βήμα είναι η ενεργοποίηση του Γιώργου Σαββίδη σε ρόλο που θα αφορά τόσο την καθημερινότητα της ομάδας εντός της ΠΑΕ ΠΑΟΚ, αλλά και όσον αφορά το επικοινωνιακό κομμάτι με τις τοποθετήσεις του μέσα από τον προσωπικό του λογαριασμό instagram.\nEπίσης αναμένονται να υπάρξουν και άλλες αλλαγές τόσο στο ρόστερ της ομάδας, όσο και στον τρόπο που λειτουργεί στον μεταγραφικό σχεδιασμό.\nΟι αλλαγές αυτές έρχονται για να βελτιώσουν την εικόνα για το δεύτερο μισό της σεζόν, αλλά και ταυτόχρονα για να μπούνε οι βάσεις για την σωστή οργάνωση και προγραμματισμό της επόμενης σεζόν.\nΑυτές θα είναι οι 4 πρώτες κινήσεις του Γιώργου Σαββίδη στον ΠΑΟΚ!\n«Παίζει» η επιστροφή για Τσόλακ


Waldorf Astoria: Ανακαινίζεται το ξενοδοχείο – «σπίτι» των διασήμων στις ΗΠΑ - Eleutheranea.gr\nΑρχική Κόσμος Waldorf Astoria: Ανακαινίζεται το ξενοδοχείο – «σπίτι» των διασήμων στις ΗΠΑ\nΤο Waldorf Astoria αποτελεί ένα από τα ιστορικά ξενοδοχεία των ΗΠΑ. Άνοιξε για πρώτη φορά τις πόρτες του στο Park Avenue της Νέας Υόρκης το 1931 και έγινε το ψηλότερο και μεγαλύτερο πολυτελές ξενοδοχείο στον κόσμο κατά τη διάρκεια της μεγάλης ύφεσης. Αποτελούσε συχνό τόπο διεξαγωγής ιστορικών συνεδρίων για διεθνείς πολιτικούς. Διάσημοι, μεταξύ των οποίων η Μέριλιν Μονρόε και ο Φρανκ Σινάτρα, το αποκαλούσαν «σπίτι» τους, ενώ κάθε πρόεδρος των ΗΠΑ, από τον Χέρμπερτ Χούβερ μέχρι τον Μπαράκ Ομπάμα έχει ξεκουραστεί στην προεδρική σουίτα του.\nWaldorf Astoria: Ανακαίνιση 1 δισεκατομμυρίου\nΤο Waldorf Astoria είναι κλειστό εδώ και 4,5 χρόνια, καθώς υποβάλλεται σε μια ανακαίνιση άνω του ενός δισεκατομμυρίου δολαρίων αφότου αγοράστηκε έναντι 1,95 δισεκατομμύρια δολάρια το 2014, από την κινεζική Anbang Insurance Group (τώρα Dajia Insurance Group). Κάποια τμήματα του ξενοδοχείου αποκαθίστανται στην αρχική τους κατάσταση – τα δωμάτια, συμπεριλαμβανομένης της Μεγάλης Αίθουσας Χορού, προστατεύονται από την Επιτροπή Διατήρησης Ορόσημων της Νέας Υόρκης – ενώ ένα μεγάλο μέρος του κτιρίου αναδιαμορφώνεται πλήρως για το μέλλον. Και για πρώτη φορά, το Waldorf Astoria θα προσφέρει διαμερίσματα για ιδιοκτησία και όχι μίσθωση, εντός των δίδυμων πύργων Waldorf.\n«Στο τμήμα που εργάστηκα, δεν υπήρχε τίποτα που να έχει χαρακτηριστεί ορόσημο, οπότε δεν υπήρχε κάποια βάση, δεν υπήρχε κάτι που έπρεπε να διατηρηθεί» δήλωσε ο Ζαν Λουί Ντενιό, ο Γάλλος σχεδιαστής που έχει αναλάβει τη μετατροπή των νέων διαμερισμάτων και παροχών. (Τα δωμάτια του ξενοδοχείου, εν τω μεταξύ, ανακαινίζονται από τον Πιερ Ιβ Ροσόν). «Ήθελα να γίνω πιο μοντερνιστής, με έναν πιο φρέσκο αέρα, αλλά τελικά νιώθω προσγειωμένος».\nΌταν το Waldorf Astoria ανοίξει ξανά το 2023, θα έχει 375 δωμάτια ξενοδοχείου, από τα 1.400 που είχε αρχικά και 375 διαμερίσματα. Τα διαμερίσματα προς πώληση θα κυμαίνονται από στούντιο που ξεκινούν από τα 1,8 εκατομμύρια δολάρια έως 4 υπνοδωματίων που ξεκινούν από τα 18,5 εκατομμύρια δολάρια (συν δύο ρετιρέ, με τις τιμές τους να είναι άγνωστες).\nWaldorf Astoria: Δεύτερη ανακαίνιση\nΟι εκτεταμένες ανακαινίσεις είναι οι μεγαλύτερες που έχουν γίνει στο Waldorf Astoria από τότε που άνοιξε. Αλλά την πραγματικότητα, είναι η δεύτερη φορά που γίνονται στο ξενοδοχείου – η πρώτη το 1893, όταν κατεδαφίστηκε για να κάνει χώρο για το Empire State Bulding. Το πρώτο ξενοδοχείο δεν έγινε αμέσως αγαπητό από το κοινό, με τους Indianapolis Times να γράφουν το 1928 πως «ο κόσμος σε όλη τη χώρα γέλασε» στην ιδέα πως θα προσφέρει 350 ιδιωτικά μπάνια, και αποκαλώντας το έργο «ανοησία του Astor».\nΤο ξενοδοχείο ήταν στην πραγματικότητα δύο κτίρια – το αποτέλεσμα ενός παροιμιώδους διαγωνισμού μεταξύ δύο πλούσιων ξαδέρφων της οικογένειας Astor. Ο William Waldorf Astor, που έγινε ο πλουσιότερος άνθρωπος στις ΗΠΑ χάρη στην κληρονομιά του πατέρα του, έφτιαξε το Waldorf. Τέσσερα χρόνια αργότερα, ο ξάδερφός του, John Jacob Astor, που έγινε τελικά ο πλουσιότερος άνθρωπος που πέθανε στον Τιτανικό το 1912, έχτισε ένα ψηλότερο ξενοδοχείο ακριβώς δίπλα. Τελικά, έβαλαν στην άκρη τις διαφορές τους και την κόντρα τους ένωσαν τα ονόματά τους καθώς και τα κτίρια, τα οποία συνδέονταν μέσω ενός μαρμάρινου διαδρόμου 90 μέτρων που ονομάστηκε «Peacock Alley». Μεταξύ των πλεονεκτημάτων του, το Waldorf Astoria υποστήριξε ότι ήταν το πρώτο που προσέφερε ιδιωτικά μπάνια καθώς και υπηρεσία δωματίου.\nΑλλά όταν το Wardorf Astoria πλέον άνοιξε ξανά τις πόρτες του στην Park Avenue, δεν ήταν πλέον στα χέρια της οικογένειας Astor (ο William Waldorf Astor πέθανε το 1919), αλλά σε εκείνα του ξενοδόχου Λούσιους Μπούμερ, ο οποίος διαχειριζόταν το ξενοδοχείο από όταν εξαγοράστηκε από τον Κόλμαν ντου Ποντ το 1918. Μετά την πώλησή του, το διοικητικό συμβούλιο του πούλησε τα δικαιώματα του ονόματος Waldorf Astoria έναντι ενός μόνο δολαρίου ως χειρονομία καλής θέλησης κι εκείνος αξιοποίησε αυτή την ευκαιρία.\nWaldorf Astoria: Οι διάσημοι που το επισκέφθηκαν\nΣτις δεκαετίες που ακολούθησαν, το ακίνητο έγινε διάσημο, προσελκύοντας τα πιο διάσημα ονόματα στον κόσμο. Οι σουίτες έχουν πάρει το όνομά τους από την Ελίζαμπεθ Τέιλορ και τον Ουίνστον Τσόρτσιλ μετά τη διαμονή τους εκεί ενώ και η Αντζελίνα Τζολί με τον Μπραντ Πιτ νοίκιαζαν ένα διαμέρισμα στους πύργους πριν από μια δεκαετία. Άλλοι διάσημοι ένοικοι του ξενοδοχείου περιλαμβάνουν τον Φρανκ Σινάτρα και τον συνθέτη Κόουλ Πόρτερ, οι οποίοι έμεναν στην Σουίτα 33Α- ο Πόρτερ για 30 χρόνια, μέχρι το θάνατό του 1964, και στη συνέχεια ο Φρανκ Σινάτρα στις δεκαετίες του ‘70 και του ‘80.\nΗ Μέριλιν Μονρόε εν τω μεταξύ, έμενε στην Σουίτα 2728 για μεγάλο μέρος του 1955, πληρώνοντας 1.000 δολάρια την εβδομάδα (περίπου 10.200 δολάρια σήμερα). Όταν ο πρώην πρόεδρος Ντουάιτ Αϊζενχάουερ και η Πρώτη Κυρία Μέιμι Αιζενχάουερ, μετακόμισαν στον 7ο όροφο τη δεκαετία του 1960, επέλεξαν έναν όροφο κάτω από τους πύργους, λόγω του φόβου της για τα ύψη, σύμφωνα με το ξενοδοχείο. Είχαν ένα ασανσέρ αναδιαμορφωμένο ώστε να σταματά στον όροφό τους, για να τους δίνει πλήρη πρόσβαση στις ανέσεις και τις παροχές του πύργου.\nΤο Waldorf Astoria διατηρεί μερικά διάσημα αντικείμενα, συμπεριλαμβανομένου του πιάνου Steinway του Πόρτερ του 1907. Τόσο αυτό, όσο και οι τοιχογραφίες, τα ψηφιδωτά και το 3 μέτρων ρολόι του λόμπι – ένα περίτεχνο ρολόι του 19ου αιώνα το οποίο είχε παραγγείλει η βασίλισσα Βικτόρια για την παγκόσμια έκθεση στο Σικάγο το 1893 – πρόκειται να ανανεωθούν.\nΠροηγούμενο άρθροΤόλης Βοσκόπουλος: Μία σπάνια φωτογραφία με τον πατέρα του\nΕπόμενο άρθροΤέταρτο κύμα: Καμπανάκι για τους ειδικούς η αύξηση κρουσμάτων


«Μόνο ο ΠΑΟ 60% κατοχή μπάλας και 5 φάουλ...» | SDNA\nΔίνει 80 εκατομμύρια λίρες και τον Μπατσουαγί για Λεμάρ η Τσέλσι\nΟ ΠΑΟΚ θ’ ανατέλλει πάντα στα Δυτικά…\nΓια το τρία στα τρία στο ντέρμπι η Παναχαϊκή\n«Μόνο ο ΠΑΟ 60% κατοχή μπάλας και 5 φάουλ...»\n3 Οκτωβρίου 2015, 23:57\nΤελευταία ανανέωση: 4 Οκτωβρίου 2015, 00:02\nΈντονη δυσαρέσκεια επικρατεί στον Παναθηναϊκό για τη διαιτησία του Μιχάλη Βοσκάκη στην Ξάνθη παρά τη νίκη της ομάδας, με τον βοηθό του Αναστασίου, Στιβ Ρούτερ να τονίζει στη συνέντευξη Τύπου ότι οι «πράσινοι» είναι η μοναδική ομάδα στην Ευρώπη που στα παιχνίδια της έχει 60% κατοχή μπάλας και κερδίζει μόνο 5-6 φάουλ...\nΠαρά το 1-0, ο Παναθηναϊκός έχει πολλά παράπονα από τη διαιτησία του Βοσκάκη στα Πηγάδια, ιδίως στο δεύτερο ημίχρονο του αγώνα. Ο Γιάννης Αναστασίου είχε πολλά νεύρα μετά το παιχνίδι και δεν θέλησε επί της ουσίας να κάνει κάποια δήλωση, ενώ στη συνέντευξη Τύπου του αγώνα έστειλε στη θέση του τον Στιβ Ρούτερ. Ο Άγγλος συνεργάτης του τεχνικού του «τριφυλλιού» προσπάθησε να εξηγήσει τα πολλά διαιτητικά λάθη στην Ξάνθη με τη χρήση της στατιστικής του αγώνα, ενώ δεν παρέλειψε να αναφερθεί συνολικά στα προβλήματα της ελληνικής διαιτησίας και του ποδοσφαίρου της χώρας. Αναλυτικά, όσα δήλωσε:\n«Πάντα είμαστε ευχαριστημένοι όταν νικάμε. Ιδιαίτερα απέναντι σε μία ομάδα που πέρυσι μας δημιούργησε πολλά προβλήματα. Ξέραμε ότι έπρεπε να δουλέψουμε για αυτό δύσκολο παιχνίδι. Είμαστε ευχαριστημένοι με το αποτέλεσμα. Είμαι φιλοξενούμενος στη χώρα σας για 2 χρόνια, αυτή είναι η τρίτη μου σεζόν και δεν χρειάζεται να σας πω για τα προβλήματα του ποδοσφαίρου σας.\nΗ Ελλάδα είναι η 10η στην Ευρώπη, αλλά στα εισιτήρια είναι πολύ πίσω από άλλες χώρες. Ίσως φταίει η οικονομική κατάσταση, ίσως και το ότι οι φίλαθλοι δεν πηγαίνουν στο γήπεδο γιατί δεν τους αρέσει αυτό που βλέπουν. Υπάρχουν ιστορικές ομάδες στην Ελλάδα και έχουν καλή φήμη στην Ευρώπη. Αυτό που με προβληματίζει περισσότερο είναι η διαιτησία. Είναι ένα στοιχείο που δημιουργεί προβλήματα. Το έχω κάνει σε χαμηλότερο επίπεδο και καταλαβαίνω πόσο δύσκολη είναι η δουλειά του διαιτητή.\nΓια να αποβάλλουμε το συναίσθημα, πρέπει να μιλήσουμε με γεγονότα. Σήμερα η κατοχή μπάλας ήταν 50-50. Ο Παναθηναϊκός κέρδισε 6 φάουλ, η Ξάνθη 16. Πέντε κίτρινες για τον Παναθηναϊκό, καμία για την Ξάνθη. Βλέποντας αυτά τα στοιχεία μπορεί κάποιος να σκεφτεί. Μπροστά μου, όμως, έχω μία λίστα με τους διαιτητές, με την κατοχή της μπάλας και τα φάουλ υπέρ μας.\nΕίμαστε η μόνη ομάδα στην Ευρώπη που έχει την κατοχή της μπάλας πάνω από 60% και κερδίζουμε 5 ή 6 φάουλ, ενώ οι αντίπαλοι μας κερδίζουν περισσότερα. Αν οι διαιτητές έχουν διαφορετικά κριτήρια για τις ομάδες, είναι δύσκολο να κάνουν κάποιοι άλλοι σωστά τη δουλειά τους. Είμαστε ικανοποιημένοι που νικήσαμε και θα μπορούσε κάποιος να πει: ΟΚ, ξεχάστε το. Η ερώτηση μου όμως είναι αυτή: Θα συμβεί κάτι τέτοιο και στη συνέχεια; Νομίζω πως όλοι όσοι ασχολούνται με το ποδόσφαιρο, αξίζουν κάτι καλύτερο».\nΛαγός: «Συνεχίζουμε ενωμένοι»\n«Νίκησε Ξάνθη και διαιτησία»\n«Πιστεύουμε στην ομάδα»